c: application/epub+zip

text:
Singsing 125 Mo Prea
my japta 65-66 (30 minit)
Baebol riding: Josua 21-24 (8 minit)
N. 1: Josua 24:14-21 (no bitim 3 minit)
N. 2: ?Ol Witnes Oli Wokem Ol Buk Olsem Wanem?—jl stadi 23 (5 minit)
N. 3: ?Olsem Wanem Blong Stap Glad Long Hadwok Blong Yumi?—lv pej 174-176 haf 10-13 (5 minit)
10 minit: Yumi Wok Blong Masta We Tingting Blong Yumi i Stap Daon. Tok wetem sam kwestin mo ansa. Ridim Ol Wok 20:19. Nao yu askem se: (1) ?Tok ya “man blong wok” i givim wanem tingting? (2) ?Wanem sam wok we yumi mekem blong Masta Jisas Kraes? (3) ?Tingting we i stap daon i minim wanem? (4) ?Tingting we i stap daon i givhan long yumi olsem wanem long wok blong prij?
20 minit: “Kamgud Moa Long Wok Blong Prij—Ansa Long Man We i Kros.” Tok wetem sam kwestin mo ansa. Afta, yu askem long tu pablisa blong tufala i kam antap, blong soemaot fastaem, rod we i no stret blong ansa long man we i kros. Biaen, tufala i soemaot rod we i stret. Yu leftemap tingting blong evriwan blong oli folem advaes ya, “Yu Traem Mekem Samting Ya Long Manis Ya.”
Singsing 76 Mo Prea
?From Wanem i Impoten? Plante man we yumi prij long olgeta oli kaen. Be Jisas i talem se sam man bambae oli no laekem yumi nating. (Jon 17:14) Taswe, yumi no mas sapraes taem yumi mitim wan man we i kros. From we yumi wok long nem blong Jehova, yumi mas ansa long fasin we i mekem Jehova i glad. (Rom 12:17-21; 1 Pita 3:15) Sipos yumi mekem olsem, bambae yumi blokem trabol blong i no kam bigwan moa. Mo tu, man blong haos mo ol narafala man raonabaot oli luk kaen fasin blong yumi, nao maet oli glad moa nekis taem blong lesin long ol Witnes.—2 Kor. 6:3.
Long famle wosip, yufala i aktem olsem wanem blong ansa long man we i kros.
Taem yu mo fren blong yu i aot long haos blong man we i kros, yutufala i tokbaot olsem wanem blong ansa long fasin we i moa gud nekis taem.
Singsing 131 Mo Prea
my japta 67-68 (30 minit)
Baebol riding: Jajes 1-4 (8 minit)
N. 1: Jajes 3:1-11 (no bitim 3 minit)
N. 2: ?Ol Witnes Oli Kasem Mane Olsem Wanem?—jl stadi 24 (5 minit)
N. 3: Jusum Gud Wok Blong Yumi—lv pej 176-179 haf 14-17, bokis (5 minit)
15 minit: Ol Samting We Mi No Save Fogetem Long Wok Blong Kingdom. Tok wetem sam kwestin mo ansa, we i stanap long Wajtaoa blong 15 Oktoba 2014, pej 28-32. Yu askem long evriwan blong oli talemaot samting we oli lanem.
15 minit: “Gohed Gud Long Wok Blong Prij” Kwestin mo ansa.
Singsing 20 Mo Prea
1. ?Jisas mo ol fas Kristin oli soemaot wanem rod blong kam gud moa long wok blong prij?
1 Ol Kristin oli mas gohed gud long wok blong prij. Hemia nao from wanem Jisas i trenem ol disaepol blong hem blong oli kam gud moa. (Luk 9:1-5; 10:1-11) Hemia nao from wanem Akwila mo Prisila i tekem Apolos i go long haos blong tufala, nao “tufala i talemaot Rod blong God i klia moa long hem.” (Wok 18:24-26) Hemia nao from wanem Pol i talem long Timoti we i prij plante finis, se hem i mas kam gud moa blong tijim ol man, nao “olgeta man oli save luk” we hem i stap gohed gud. (1 Tim. 4:13-15) Nating se yumi mekem wok blong Masta plante yia finis, yumi save kam gud moa yet long wok blong prij.
2. ?Olsem wanem yumi lanem samting long narafala?
2 Lanem Samting Long Narafala: Yumi save kam gud moa sipos yumi traehad blong lanem samting long narafala. (Prov. 27:17) Taswe yu mas lesin gud taem pablisa we i prij wetem yu i stap toktok. Yu askem advaes long olgeta we oli gat gudhan blong prij, nao yu lesin gud. (Prov. 1:5) Maet yu no save gud olsem wanem blong visitim wan man bakegen, no statem wan Baebol stadi, no wan narafala samting bakegen. I gud yu askem long elda we i lukaot long grup, no long wan pablisa we i gat gudhan blong prij, blong i trenem yu. Yu mas tingbaot tu se tabu spirit blong Jehova i save givhan long yu blong yu kam gud moa, taswe i gud yu prea oltaem blong askem tabu spirit.—Luk 11:13.
3. Sipos yu kasem advaes we yu no askem, ?yu mas mekem wanem?
3 Maet narafala i givim advaes long yu, nating se yu no askem. Yu no mas kros long hem. (Pri. 7:9) Olsem Apolos, yu mas mekem tingting blong yu i stap daon, yu glad long advaes ya, mo yu talem tangkiu. Yu waes sipos yu mekem olsem.—Prov. 12:15.
4. ?Jisas i talem se yumi mas gohed gud from wanem?
4 Yumi Leftemap Nem Blong God: Jisas i yusum pijatok blong pulum ol man blong hem blong oli gohed gud long wok blong prij. Hem i tokbaot hem wan olsem wan rop blong grep, mo ol man blong hem oli olsem ol han blong rop ya. Hem i talem se Papa blong hem i klinim ol han we oli karem frut, “blong bambae oli save karem plante frut moa.” (Jon 15:2) Wan masta blong plantesen blong grep i wantem se ol han blong grep oli karem plante moa frut. Long sem fasin, Jehova i wantem se yumi gohed blong kam gud moa, blong yumi save karem plante moa frut “taem yumi talemaot nem blong Jisas.” (Hib. 13:15) ?Wanem i save kamaot sipos yumi gohed gud long wok blong prij? Jisas i talem se: “Taem yufala i karem plante frut long laef blong yufala, samting ya i save leftemap nem blong Papa blong mi.”—Jon 15:8.
Singsing 89 Mo Prea
my japta 69-70 (30 minit)
Baebol riding: Jajes 5-7 (8 minit)
N. 1: Jajes 7:12-25 (no bitim 3 minit)
N. 2: ?Ol Witnes Oli Wokem Ol Haos Kingdom Blong Wanem Mo Olsem Wanem?—jl stadi 25 (5 minit)
N. 3: No Bitim Mak Long Saed Blong Wok—lv pej 179-181 haf 18-21 (5 minit)
10 minit: Yumi Seremaot Buklet Long Jenuware Mo Februari. Tok wetem sam kwestin mo ansa. Yu askem long evriwan blong oli talem sam gudfala samting we i hapen taem oli stap givimaot Gud Nius buklet. Yu askem long tu pablisa blong tufala i kam antap mo soemaot olsem wanem blong seremaot buklet ya. Afta, yu tokbaot “?From Wanem i Gud Blong Aot Kwik?”
10 minit: Ol Elda We Oli Wok Blong Masta—Elda We i Lidim Wajtaoa Stadi. Yu askem sam kwestin long elda we i lidim Wajtaoa Stadi, se: ?Wok ya i olsem wanem? ?Yu rerem Wajtaoa Stadi olsem wanem? ?From wanem yu no jusum evriwan we oli leftemap han blong ansa? Brata we i rid, olgeta we oli ansa, mo ol brata we oli pasem maekrofon, ?oli save mekem wanem blong Wajtaoa Stadi i gud, mo i givhan long evriwan?
10 minit: “Yusum jw.org Long Wok Blong Prij—‘Become Jehovah’s Friend.’” Tok wetem sam kwestin mo ansa. Yu tokbaot haf ya “Become Jehovah’s Friend” long Websaet, mo yu soem wan sot video. Yu askem long evriwan blong oli talem sam rod blong yusum haf ya “Become Jehovah’s Friend” taem yumi prij long ol haos wanwan, long ol pablik ples, mo taem yumi tekem janis blong prij.
Singsing 135 Mo Prea
Yumi glad blong joen wetem ol brata mo sista long miting blong prij, mo yumi wantem tumas blong storian wetem olgeta. Be i gud yumi aot kwik blong go long teritori. I no gat plante taem i stap blong mekem wok blong prij. (2 Tim. 4:2) Sipos yumi stap storian afta long miting blong prij, yumi westem taem we yumi save yusum blong prij. Yumi save storian wetem ol brata mo sista taem yumi prij wetem olgeta. Taem yumi aot kwik blong go prij, yumi soemaot se yumi no stap les, be yumi wok had blong Jehova mo Pikinini blong hem.—Rom 12:11.
Long Websaet ya jw.org, long ples ya “Bible Teachings,” i gat wan haf we i blong ol pikinini, nem blong hem “Become Jehovah’s Friend.” Long haf ya, i gat ol singsing, ol sot video, mo sam narafala samting. ?Olsem wanem? ?Yu stap yusum ol samting ya long wok blong prij? Sipos yu mekem stadi wetem wan papa no mama we pikinini blong hem i smol, i gud yu soem long hem. Samting ya i save mekem se hem i wantem lukluk sam narafala samting long Websaet blong yumi.
Wan brata i givim Kingdom Nius namba 38 long wan woman long wok blong prij. Wantaem nomo, woman ya i stat blong ridim, mo ol smosmol pikinini blong hem tu oli wantem save wanem i stap long traket ya. Brata ya i tokbaot smol, mo i soem las pej we i tokbaot Websaet. Famle ya i intres, nao brata i tekemaot mobaelfon blong hem, mo i soem wan sot video blong Keleb.
Wan sista i tokbaot Websaet ya jw.org long woman we i wok wetem hem, mo i talem ol haf we oli givhan long famle. Ale woman ya mo ol pikinini blong hem oli lukluk Websaet ya. Biaen, hem i talem long sista ya se ol pikinini blong hem oli laekem tumas sing ya “Yumi Prij” long haf ya “Become Jehovah’s Friend,” mo oli stap singsing long hem oltaem.
I gud yu traem save ol samting we i stap long haf ya “Become Jehovah’s Friend,” mo yu daonlodem wan sot video no singsing no wan narafala samting, long mobaelfon blong yu. Nao bambae yu rere blong yusum long wok blong prij. !Hemia wan nambawan tul blong givhan long yumi blong mekem wok blong Masta!—Wok 20:19.
Singsing 12 Mo Prea
my japta 71-72 (30 minit)
Baebol riding: Jajes 8-10 (8 minit)
N. 1: Jajes 8:13-27 (no bitim 3 minit)
N. 2: ?Yumi Mekem Wanem Blong Lukaot Gud Long Haos Kingdom?—jl stadi 26 (5 minit)
N. 3: Wok Had Long Wok Blong Prij—lv pej 182 haf 22-23 (5 minit)
10 minit: Sam Tingting Blong Seremaot Magasin Long Manis Februari. Tok wetem sam kwestin mo ansa. Fastaem, yu askem long tu pablisa blong tufala i kam antap, mo soemaot olsem wanem blong seremaot Wajtaoa mo Wekap! Tufala i yusum fastok we i stap long pej ya. Biaen, yu tokbaot bakegen samting we tufala i mekem.
10 minit: Lokol nid.
10 minit: ?Yu Mekem Olsem Wanem? Tok wetem sam kwestin mo ansa. Yu askem long ol pablisa blong oli talemaot olsem wanem haf ya, “Kamgud Moa Long Wok Blong Prij—Ansa Long Man We i Kros,” i givhan long olgeta. Yu askem long evriwan blong oli tokbaot ol gudfala samting we i hapen long wok blong prij.
Niufala singsing ya “Plis Yu Mekem Tingting Blong Mifala i Strong” Mo Prea
Plis tingbaot: Bifo we kongregesen i singsing, yufala i plei miusik blong singsing ya blong evriwan oli harem.
▪ Jenuware Mo Februari: !Gud Nius We i Kamaot Long God! no eniwan long ol buklet we i gat 32 pej blong hem: Taem Wan We Yu Laekem Hem Tumas i Ded, !Yu Save Kam Fren Blong God! Maj Mo Eprel: Wajtaoa mo Wekap!
▪ Pablik tok we eria elda bambae i givim long seken haf blong seves yia 2015: “Wol Ya Wetem Ol Fasin Blong Hem Oli Stap Jenis.”
“Yu traem luk gudfala kwestin ya. [Yu ridim fas kwestin we i stap long las pej blong Wajtaoa blong Jenuware–Maj.] ?Wanem tingting blong yu? [Yu ridim tufala haf we i stap aninit long kwestin ya, mo yu ridim wan vas we i stap.] ?From wanem Jisas i mekem ol man ya oli laef bakegen, mo wanem blesing we yumi kasem from? ?I oraet sipos mi kambak mo tokbaot kwestin ya?”
“Plante papa mo mama oli wantem kasem gudfala advaes blong tijim gud ol pikinini blong olgeta. Bighaf blong olgeta oli wari taem pikinini i giaman long olgeta mo long ol narafala. ?Olsem wanem? ?Yu ting se i impoten blong tijim ol pikinini blong oli tok tru oltaem? [Yu letem man i ansa.] Yu traem luk samting we Baebol i talem. [Yu ridim Kolosi 3:10, mo yu openem magasin long pej 10 mo 11.] Ating yu agri se tok ya blong Baebol i stret long yumi tede. Magasin ya i eksplenem olsem wanem yumi save givhan long ol pikinini blong yumi blong oli tok tru, nao laef blong olgeta bambae i gud moa.”
Ol Gudfala Samting Long Ripot Blong Prij
Bambae yufala i glad blong save namba blong olgeta we oli kam long Asembli Blong Tri Dei long 2014, mo namba blong olgeta we oli baptaes:
Olgeta We Olgeta We
Oli Kam Oli Baptaes
Niukaledoni 3,977 26
Vanuatu 1,972 18
Walis Mo Futuna 100 3
1 2 3 4
^ ***sn singsing 125 Yumi Mas Obei Long Tiokratik Rod***
Singsing 125
Yumi Mas Obei Long Tiokratik Rod
(1 Korin 14:33)
1. Ol man blong Je·o·va, o·li ta·lem·aot
Tru·tok blong King·dom we i stap long he·ven.
O·li mas o·bei long ti·o·kra·tik rod,
Yes, o·li mas joen gud mo o·bei long God.
(Singsing Bakegen)
2. Tru long pa·oa blong Hem, mo slef we i stret,
God i li·dim yu·mi long rod we i stret.
Yu·mi mas stap strong, nao God i glad tu·mas.
!Yu·mi mas ta·lem·aot ol waes tok blong hem!
(SINGSING BAKEGEN)
Yu·mi mas o·bei long Je·o·va God,
Yu·mi gat kaon long hem.
Hem i luk·aot gud mo i kaen long man,
Yu·mi mas o·bei long hem.
(Sam narafala vas: Luk 12:42, NW; Hib. 13:7, 17.)
^ ***my stori 65 Kingdom i Seraot*** >>
Stori 65
Kingdom i Seraot
?YU SAVE from wanem man ya long pija ya i stap teterem klos blong hem? Jeova i talem long hem blong mekem olsemia. Man ya, hem i wan profet blong God we nem blong hem Ahia. ?Yu yu save wanem ya wan profet? Wan profet hem i wan man we God i talemaot long hem samting we bambae i hapen.
Long pija ya, Ahia i stap toktok long Jeroboam. Solomon i putumap Jeroboam i kam bos long sam wok blong bildim haos blong God. Taem Ahia i mitim Jeroboam long rod, Ahia i mekem wan narakaen samting. Hem i tekemaot niufala kot blong hem, mo i terem long 12 pis. Nao hem i talem long Jeroboam se: ‘Yu tekem 10 pis klos ya i blong yu.’ ?Yu save from wanem Ahia i givim 10 pis klos ya long Jeroboam?
Ahia i talem se Jeova bambae i tekemaot raet blong Solomon blong rul. Hem i talem se Jeova bambae i letem Jeroboam i rul long 10 laen blong Isrel. Hemia i min se tu laen nomo bambae i stap blong Rehoboam we i pikinini blong Solomon bambae i rul long tufala.
Taem Solomon i harem tok we Ahia i talem long Jeroboam, hem i kam kros tumas, nao hem i traem blong kilim Jeroboam i ded. Be Jeroboam i girap, i ronwe i go long Ijip. Smoltaem i pas nao Solomon i ded. Hem i bin rul blong 40 yia, nao pikinini blong hem Rehoboam i kam king. Long Ijip, Jeroboam i harem nius ya se Solomon i ded finis, ale hem i girap i kambak long Isrel.
Rehoboam i no wan gudfala king. Hem i strong moa i winim papa blong hem Solomon. Jeroboam mo sam narafala haeman oli go luk King Rehoboam blong askem long hem blong mekem i gud moa long ol man. Be Rehoboam i no wantem lesin. Hem i mekem i strong moa long olgeta. Nao ol man oli girap oli mekem Jeroboam i kam king blong 10 laen, mo Rehoboam i gohed blong rul long tufala laen blong Benjamin mo Juda.
Jeroboam i no wantem we ol man blong hem oli go long Jerusalem blong mekem wosip long haos blong Jeova. Ale hem i wokem tu smol buluk long gol mo i talem long ol 10 laen blong Isrel blong oli bodaon long tufala buluk ya. I no longtaem, kantri ya i kam fulap long ol nogud fasin mo fasin blong kilim man.
I gat trabol i kamaot tu long tufala laen we Rehoboam i rul long tufala. Rehoboam i no rul faef yia yet, be king blong Ijip i kam mekem faet agens long Jerusalem. Hem i karemaot plante sas samting long haos blong Jeova mo i tekem olgeta oli gobak long Ijip. Taswe, yumi luk se haos blong Jeova i stapgud blong smoltaem nomo afta we oli wokem.
1 King 11:26-43; 12:1-33; 14:21-31.
^ ***my stori 66 Jesebel—Wan Rabis Kwin*** <<
Stori 66
Jesebel—Wan Rabis Kwin
AFTA we King Jeroboam i ded, olgeta king we oli rul long ol 10 laen blong Isrel long not, oli nogud. King Ehab i moa nogud i bitim ol narawan. ?Yu save from wanem? Wan bigfala risen, hemia from rabis woman blong hem, Kwin Jesebel.
Jesebel i no wan woman Isrel. Hem i pikinini blong king blong Saedon. Hem i stap mekem wosip long giaman god ya Bal, mo hem i pulum Ehab mo plante narafala man Isrel blong olgeta tu oli mekem wosip long Bal. Jesebel i no laekem Jeova nating, mo hem i kilim i ded plante profet blong Jeova. Sam profet oli haed long ol hol blong ston, blong Jesebel i no save faenem mo kilim olgeta i ded. Taem Jesebel i wantem wan samting, hem i no sem blong kilim man i ded blong kasem samting ya.
Wan dei, King Ehab i harem nogud. Nao Jesebel i askem long hem se: ‘?Yu harem nogud tumas from wanem?’
Ehab i ansa se: ‘From we Nabot i no wantem letem mi mi pemaot plantesen blong hem, hem i talem se hem i no save givim long mi.’
Jesebel i talem long hem se: ‘Yu no tingbaot samting ya. Bambae mi mi givim plantesen ya long yu.’
Nao Jesebel i raetem leta i go long ol haeman blong taon ya we Nabot i stap long hem. Hem i talem se: ‘Yufala i mas tekem tu rabis man i kam, blong tufala bambae i tok agens long Nabot long fes blong ol man, tufala i mas talemaot se hem i bin tok nogud long God mo long king tu. Nao yufala i mas tekem Nabot i go afsaed long taon ya, yufala i mas stonem hem i ded.’
Taem Jesebel i harem nius ya se Nabot i ded, wantaem nomo, hem i go talemaot long Ehab se: ‘Naoia yu save go tekem plantesen blong hem i blong yu.’ ?Yu yu ting se Jesebel i mas kasem panis from nogud samting ya we hem i mekem?
Taem i pas nao Jeova i sanem man ya Jehu blong i panisim Jesebel. Taem Jesebel i harem nius ya se Jehu i stap kam, hem i girap, i pentem ae blong hem mo i komkom gud. Taem Jehu i kamtru, hem i luk Jesebel we i stap stanap long windo long wan rum antap long haos blong hem, i stap lukluk i kamdaon long bigrod. Nao Jehu i singaot long ol man long haos blong king se: ‘!Yufala i sakem woman ya i kamdaon!’ Nao ol man ya oli holem hem, olsem yu luk long pija ya. Oli sakem hem i kamdaon, nao hem i ded. Hemia en blong rabis Kwin Jesebel.
1 King 16:29-33; 18:1-4; 21:1-16; 2 King 9:30-37.
^ ***jl pej 26 ?Ol Witnes Oli Wokem Ol Buk Olsem Wanem?***
Haf 23
?Ol Witnes Oli Wokem Ol Buk Olsem Wanem?
Ol Witnes oli wantem talemaot “gud nius” long ‘olgeta man long wol, long evri kala, mo kantri, mo laen, mo lanwis.’ Taswe oli wokem ol buk long bitim 600 lanwis. (Revelesen 14:6) ?Oli wokem ol buk ya olsem wanem? I gat samfala long ol defren ples long wol we oli raetem ol stori. Mo i gat bitim 3,000 brata mo sista long wol we oli stap tanem ol tok ya i go long ol lanwis blong olgeta. Olgeta evriwan oli Witnes blong Jehova.
Oli raetem long Inglis fastaem. Hed Kampani i lukaot long Ofis Blong Raetem Ol Buk we i stap long hedkwota long Amerika. Ofis ya i givim wok long samfala blong oli raetem ol defdefren stori. Sam long olgeta oli stap long hedkwota nomo, mo sam oli stap long ol narafala hed ofis long wol. I gud tumas se olgeta we oli raetem ol stori oli stap long ol defdefren ples long wol. Hemia i mekem se, ol buk blong yumi oli tokbaot samting we i pulum tingting blong ol man long olgeta ples long wol.
Oli tanem i go long ol narafala lanwis. Taem oli raetem ol stori finis long Inglis, oli jekem olgeta mo oli agri long olgeta, nao oli yusum kompiuta blong sanem olgeta oli go long ol defren ples long wol. Long ol ples ya, i gat ol tim we oli tanem ol stori ya i go long lanwis blong olgeta. Biaen oli jekem gud, mo oli ridim bakegen mo bakegen blong meksua se i stret. Ol tim ya oli traehad blong “faenem ol toktok” we i givim stret mining blong stori ya.—Prija 12:10.
Oli yusum kompiuta blong mekem wok i hareap. Kompiuta i no save tekem ples blong ol man blong raetem ol stori mo blong tanem olgeta i go long narafala lanwis. Be kompiuta i givhan bigwan blong mekem wok i hareap. Oli putum ol diksonari long kompiuta, mo oli putum ol narafala samting tu we man blong tanem ol tok i nidim blong lukaot moa save. Ol Witnes blong Jehova oli wokem wan spesel program blong kompiuta we oli kolem MEPS (Multilanguage Electronic Publishing System). Program ya i mekem se man we i tanem tok i save raet long enikaen lanwis. Mo program ya i putum gud ol tok mo ol pija long stret ples, mo i mekemrere blong oli printim.
I gat sam lanwis we maet sam taosen man nomo oli toktok long hem. Be ol Witnes oli mekem bigfala wok blong tanem ol tok i go long ol lanwis ya tu. ?Oli wok had olsem from wanem? From we Jehova i ‘wantem sevem olgeta man, mo i wantem we olgeta man oli save trutok blong hem.’—1 Timoti 2:3, 4.
▪ ?Ol Witnes oli raetem ol buk olsem wanem?
▪ ?Oli tanem ol buk i go long plante lanwis from wanem?
[Tok blong pija long pej 26]
Ofis Blong Raetem Ol Buk, Amerika
[Tok blong pija long pej 26]
Saot Koria
[Tok blong pija long pej 26]
Amenia
[Tok blong pija long pej 26]
Burundi
[Tok blong pija long pej 26]
Sri Lanka
^ ***lv ol pej 174-176 Stap Glad Long Ol Samting We Yu Hadwok Long Hem***
?OLSEM WANEM BLONG STAP GLAD LONG HADWOK BLONG YUMI?
10 I stret nomo we ol trufala Kristin oli wok blong kasem mane blong laef. Yumi wantem harem gud mo stap glad long wok we yumi mekem. Be i no isi blong harem gud taem yumi no laekem wok blong yumi. ?Sipos i olsem, olsem wanem yumi save stap glad long samting we yumi hadwok long hem?
11 Holem gudfala tingting long saed blong wok blong yumi. Maet yumi no save jenisim wok blong yumi, be yumi save jenisim tingting blong yumi. Sipos yumi tingting dip long tingting blong God long saed blong wok, ale yumi save gat wan gudfala tingting long saed blong wok blong yumi. Olsem nao, sipos yu yu hed blong famle, yu save tingbaot se wok blong yu i rod blong yu yu kasem ol samting we famle blong yu i nidim, nating se wok ya i no wan wok we i hae mo i no pulum intres blong yu. God i tinghae long fasin blong yu blong lukaotgud long famle blong yu. Tok blong hem i talem se man we i no givim ol samting we famle blong hem i nidim, “hem i stap longwe moa long God, i winim man we i no bilif nating.” (1 Timoti 5:8) Sipos yu luksave se wok blong yu i givhan long yu blong lukaot long famle blong yu olsem we God i wantem, ale samting ya i save halpem yu blong gat wan tingting we i defren long ol man we yu wok wetem olgeta. Yu save harem gud mo yu no harem se yu stap westem taem.
12 No les mo no stil. Sipos yumi wok had mo yumi lanem blong mekemgud wok blong yumi, yumi save kasem plante blesing. Plante masta oli tinghae long ol wokman we oli wok had mo oli wok gud. (Ol Proveb 12:24; 22:29) Yumi ol trufala Kristin, yumi mas wok stret, i min se yumi no stilim mane, olting, mo taem long masta blong yumi. (Efesas 4:28) Olsem yumi luk long laswan japta, man we i no giaman mo i no stil hem i kasem plante blesing. Wan wokman we i gat gudnem from we i no giaman mo i no stil, masta i save trastem hem. Nating sipos masta blong yumi i no luksave gudfala eksampol blong yumi blong wok had, be yumi save harem gud from we ‘tingting blong yumi i klin gud’ long fes blong God, mo yumi save se yumi stap mekem God ya we yumi lavem hem i glad.—Hibrus 13:18; Kolosi 3:22-24.
13 Luksave se fasin blong yumi i givim ona long God. Taem yumi mekem ol gudfala Kristin fasin long ples blong wok, ol narafala bambae oli luk. ?Wanem i save kamaot from? Yumi “leftemap tok blong God ya we i sevem yumi, long fes blong ol man.” (Taetas 2:9, 10) Yes, gudfala fasin blong yumi i save mekem sam narafala oli luk se wosip blong yumi i gud tumas, mo oli save laekem wosip ya. !Tingbaot filing blong yu sipos wan man we yu wok wetem hem i intres long trutok from gudfala eksampol we yu yu soemaot long ples blong wok! Mo tu, samting we i moa impoten blong tingbaot hemia: I no gat wan samting we i save mekem yumi harem gud moa, i bitim we yumi save se gudfala fasin blong yumi i givim ona long Jeova mo i mekem hem i glad tumas.—Ol Proveb 27:11; 1 Pita 2:12.
^ ***sn singsing 61 ?Mi Mi Mas Gat Wanem Fasin?***
Singsing 61
?Mi Mi Mas Gat Wanem Fasin?
(2 Pita 3:11)
1. ?God, mi sa·ve gi·vim wa·nem pre·sen nao,
Blong mi ta·lem tang·kiu from laef we yu gi·vim?
Bae·bol i giv·han, blong mi luk long hat blong mi.
Mi luk mi wan in·saed long hem, ol·sem long glas.
Mi mi pro·mes fi·nis blong o·na long yu.
Yu ne·va fo·sem mi blong me·kem wok blong yu,
Mi nao, mi mi ju·sum, long ful·hat blong mi.
Bam·bae mi me·kem we yu glad long mi.
2. Plis, yu giv·han long mi blong mi luk·sa·ve
Fa·sin we yu wan·tem se man blong yu i gat.
Bae yu no le·go man we i no le·go yu.
Mi wan·tem me·kem yu yu glad long laef blong mi.
(Sam narafala vas: Sam 18:25; 116:12; 119:37; Prov. 11:20.)
^ ***sn singsing 76 Jeova i Stamba Blong Pis***
Singsing 76
Jeova i Stamba Blong Pis
(Filipae 4:9)
1. Je·o·va, God blong pis,
Blong lav we i no fi·nis,
Plis, yu gi·vim pis ya long mi
Blong ka·rem gud·fa·la frut.
Mi stap le·sin long yu.
Yu pem·aot mi long sin tu,
Tas·we nao·ia, plis yu gi·vim
Pis blong yu i kam long mi.
2. Long wol, i no gat pis,
Mo ol faet o·li plan·te.
Be ol·sem ren, yu gi·vim pis
Long ol man blong yu ol·taem.
Mi·fa·la i trae·had
Blong sa·ve long wil blong yu.
Plis yu ble·sem gud mi·fa·la,
Yu gi·vim pis ya ol·taem.
3. Spi·rit mo Tok blong yu
I soem·aot stret rod long mi.
Yu li·dim mo pro·tek·tem mi
Long wol ya we i tu·dak.
Bam·bae pis ya blong yu
I ol·sem wo·ta blong naet,
I kam·daon long ting·ting blong mi,
I me·kem mi ha·rem gud.
(Sam narafala vas: Sam 4:8; Fil. 4:6, 7; 1 Tes. 5:23.)
^ ***sn singsing 131 Jeova i Lukaot Gud Long Yumi***
Singsing 131
Jeova i Lukaot Gud Long Yumi
(2 Samuel 22:1-8)
1. Je·o·va God, yu pru·vum fi·nis se yu laef.
Skae, graon mo sol·wo·ta i soem·aot wok blong yu.
I no gat wan god we i sa·ve me·kem ol·sem yu.
Man no·gud bae i lus.
(Singsing Bakegen)
2. Taem ded i kam klo·sap long mi, mi krae, mi se:
“Plis, yu gi·vim pa·oa blong mi no sa·ve fraet.”
Long haos blong yu, yu ha·rem krae ya blong mi:
“Je·o·va, Plis yu yu se·vem mi.”
(Singsing Bakegen)
3. Long he·ven, bae yu sing·aot strong ol·sem tan·da.
Bae e·ne·mi i fraet, mo man blong yu i glad.
Yu gat ol·ge·ta pa·oa blong se·vem man.
E·vri·wan Bae o·li luk·sa·ve.
(SINGSING BAKEGEN)
Je·o·va i luk·aot gud long ol stret man.
Bae yu·mi luk we hem i wan strong Ples blong Haed.
Yu·mi no fraet, yu·mi gat bi·lif, yu·mi ta·lem
Ol big·fa·la wok blong Je·o·va, mo nem blong hem.
(Sam narafala vas: Sam 18:1, 2; 144:1, 2.)
^ ***my stori 67 Jehosafat i Trastem Jeova*** >>
Stori 67
Jehosafat i Trastem Jeova
?YU SAVE hu ya ol man ya? ?Mo oli stap mekem wanem? Oli stap go blong faet, mo ol man we oli wokbaot fastaem long olgeta oli stap singsing. Be maet yu wantem save se: ‘?From wanem ol man blong singsing oli no stap karem wan naef blong faet mo spia, blong olgeta tu oli save faet?’ Bambae yumi faenem ansa blong kwestin ya.
Jehosafat i king blong tufala laen blong Isrel. Hem i stap laef long semtaem we King Ehab mo Kwin Jesebel i rul long 10 laen blong Isrel long not. Be Jehosafat i wan gudfala king. Papa blong hem Asa, hem tu i bin rul long gudfala fasin. Taswe, blong plante plante yia, ol man long tufala laen blong Isrel long saot oli haremgud.
Be wan samting i hapen we i mekem ol man oli fraet. Sam man blong karem tok oli kam talem long Jehosafat se: ‘King. I gat plante soldia oli aot long Moab, Amon, mo Edom, oli stap kam blong mekem faet long yu.’ Nao plante man Isrel oli kam wanples long Jerusalem blong askem help blong Jeova. Oli go long haos blong God, mo long ples ya Jehosafat i prea se: ‘Jeova, yu yu God blong mifala. Mifala i no save se bambae mifala i mekem olsem wanem. Mifala i no naf nating long fes blong bigfala ami ya. Mifala i stap luk long yu blong yu halpem mifala.’
Jeova i lesin long prea ya, mo hem i sanem wan man blong hem blong i talem long olgeta se: ‘Faet ya, ansa blong hem i no stap long yufala, i stap long God. Bambae yufala i no go mekem faet long olgeta, yufala i stap stanap rere nomo, yufala i wet. Bambae yufala i luk we Jeova i mekem yufala i win.’
Long nekis dei, long eli moning, Jehosafat i talem long ol man se: ‘!Yufala i mas trastem Jeova!’ Nao hem i talem long ol man blong singsing blong oli wokbaot i go fastaem long ol soldia, oli singsing presem Jeova. ?Yu save wanem i hapen taem oli kam klosap long ol enemi blong olgeta? Jeova i mekem se ol enemi ya oli kilkilim olgeta bakegen. !Taem ol man Isrel oli kamtru, oli luk we olgeta soldia ya evriwan oli ded finis!
?Yu ting se Jehosafat i waes taem hem i trastem Jeova? Yumi waes tu sipos yumi trastem Jeova.
1 King 22:41-53; 2 Kronikel 20:1-30.
^ ***my stori 68 Tufala Boe i Laef Bakegen*** <<
Stori 68
Tufala Boe i Laef Bakegen
?SIPOS yu yu ded nao yu laef bakegen, yu ting se mama blong yu bambae i haremgud? !Bambae hem i glad we i glad! ?Be wan dedman i save laef bakegen? ?Samting ya i kamaot finis no nogat?
Traem luk man, woman, mo smol boe long pija ya. Man ya, hem i profet Elaeja. Woman ya, hem i wan wido long taon ya Jarefat, mo boe ya, hem i pikinini blong woman ya. Wan dei, boe ya i sik we i sik gogo hem i ded. Ale, Elaeja i talem long woman ya se: ‘Yu givim boe ya long mi.’
Elaeja i karem boe ya i go antap long wan rum mo i putum hem long bed. Nao hem i prea se: ‘Jeova. Plis yu mekem pikinini ya i laef bakegen.’ !Nao boe ya i stat pulum win bakegen! Elaeja i tekem boe ya i godaon long wido ya, i talem long hem se: ‘!Hemia pikinini blong yu! !Hem i laef bakegen finis!’ Naoia yu save from wanem mama ya i glad we i glad.
Wan narafala impoten profet blong Jeova, hemia Elisa. Hem i wok wetem Elaeja blong givhan long hem. Afta we sam taem i pas, Jeova i givim paoa long Elisa tu blong i mekem merikel. Ale, wan dei Elisa i go long taon ya Sunem. Long ples ya, wan woman i mekem i gud tumas long hem. Biaen, woman ya i gat wan pikinini boe.
Taem pikinini ya i kam bigwan lelebet, wan dei, hem i go long garen blong lukaot papa blong hem we i stap wok long garen. Nao wantaem nomo, boe ya i krae bigwan i se: ‘!Papa, hed blong mi i soa!’ Oli karem boe ya i gobak long haos, be biaen hem i ded. !Mama blong hem i harem nogud tumas! Wantaem nomo, hem i go singaot Elisa.
Taem Elisa i kamtru, hem i go insaed long rum we dedbodi blong pikinini ya i slip long hem. Hem i prea long Jeova, nao i slip antap long pikinini ya. I no longtaem, bodi blong pikinini ya i stat kam wom, mo hem i snis seven taem. Mama blong boe ya i kam, nao i luk we boe blong hem i laef bakegen. !Hem i glad we i glad!
I gat plante, plante man we oli ded finis. Ol famle mo fren blong olgeta oli harem nogud tumas from. Yumi no gat paoa blong mekem ol dedman ya oli laef bakegen. Be Jeova i gat paoa. Long wan narafala japta, bambae yumi tokbaot olsem wanem bambae hem i mekem plante milian man oli laef bakegen.
1 King 17:8-24; 2 King 4:8-37.
^ ***jl pej 27 ?Ol Witnes Oli Kasem Mane Olsem Wanem?***
Haf 24
?Ol Witnes Oli Kasem Mane Olsem Wanem?
Evri yia, ol Witnes blong Jehova oli printim mo givimaot plante milian Baebol mo buk we oli no askem man blong pem. Oli bildim mo fiksimap ol Haos Kingdom blong olgeta mo ol Hed Ofis. Oli givim ol samting we ol misinari mo plante taosen brata sista long Betel oli nidim blong laef. Mo oli givhan long olgeta we oli stap long ples blong disasta. Maet yu askem se: ‘?Oli kasem mane olsem wanem blong mekem ol wok ya?’
Oli no givim taet, oli no askem ol man blong pem olgeta, mo oli no sakem kleksin. I tru, oli nidim plante mane blong mekem wok ya blong prij long fulwol. Nating se i olsem, oli no askem long ol man blong oli givim mane. Bitim wan handred yia i pas, Wajtaoa i talem se: ‘Bambae yumi neva fosem ol man no pulum olgeta blong oli givim mane long yumi.’ Mo kam kasem naoia, ol Witnes oli stap folem rul ya. Oli trastem Jehova se bambae hem i givim ol samting we oli nidim blong mekem wok blong hem.—Matiu 10:8.
Wok blong olgeta i stanap long presen mane nomo. Plante man oli givim presen mane from we oli laekem wok we ol Witnes oli mekem blong tijim ol man long Baebol. Ol Witnes tu oli glad blong givim taem, mo paoa, mo mane, mo ol narafala samting blong olgeta, blong mekem wok blong God. (1 Kronikel 29:9) I gat bokis blong presen mane long ol Haos Kingdom. Sipos wan man i wantem givim presen mane, hem i save putum long bokis ya. Bighaf blong ol presen mane i kam long olgeta we oli no rijman. Oli olsem wido ya long taem blong Jisas. From we hem i pua, hem i putum tu smol mane nomo long bokis long haos prea, be Jisas i talem se hem i mekem wan gudfala samting. (Luk 21:1-4) Taswe yumi evriwan i save “putumgud sam mane” blong givim olsem presen. Yumi mas givim samting ‘olsem yumi wanwan i jusumaot.’—1 Korin 16:2; 2 Korin 9:7.
Ol Witnes oli bilif strong se Jehova bambae i gohed blong pulum olgeta we oli wantem “ona long hem,” blong oli givim ol “nambawan samting” blong olgeta blong givhan long wok blong talemaot Kingdom. Olsem nao, samting we hem i wantem bambae i kamtru.—Ol Proveb 3:9.
▪ ?Wanem i mekem se ol Witnes blong Jehova oli defren long ol narafala skul?
▪ ?Oli yusum ol presen mane blong mekem wanem?
[Bokis blong pija long pej 27]
[Bokis blong pija long pej 27]
?OLI YUSUM MANE YA BLONG MEKEM WANEM?
Mane we ol man oli putum long bokis blong Presen Mane Blong Kongregesen, i blong pem ol kaon blong kongregesen. Mo tu, hem i givhan blong pembak mane we Hed Ofis i bin givim blong bildim Haos Kingdom no blong wokem gud bakegen. Mane we ol man oli putum long bokis blong Presen Mane Blong Wok Blong Yumi Long Fulwol, oli sanem i go long Hed Ofis blong kantri. Oli yusum mane ya blong pem ol kaon blong Hed Ofis, mo sipos i gat mane i stap, oli yusum blong givhan long ol narafala kantri.
[Tok blong pija long pej 27]
[Tok blong pija long pej 27]
Nepal
[Tok blong pija long pej 27]
Togo
[Tok blong pija long pej 27]
Inglan
^ ***lv ol pej 176-179 Stap Glad Long Ol Samting We Yu Hadwok Long Hem***
JUSUM GUD WOK BLONG YUMI
14 Baebol i no talem evri wok we i gud blong mekem, mo evri wok we i nogud. Be hemia i no min se yumi save tekem enikaen wok nomo. Baebol i givhan long yumi blong jusum wok we i gat gudfala frut, we i no stilim narafala, mo we God i glad long hem. Mo Baebol i halpem yumi blong stap longwe long wok we God i no glad long hem. (Ol Proveb 2:6) Taem yumi tekem desisen long saed blong wok, i gat tu impoten kwestin we yumi mas tingbaot.
15 ?Sipos mi tekem wok ya, bambae mi mas mekem sam fasin we Baebol i agensem? Tok blong God i talem klia se i rong blong stil, giaman, mo wokem ol aedol. (Eksodas 20:4; Ol Wok 15:29; Efesas 4:28; Revelesen 21:8) Sipos yumi mas mekem ol fasin ya long wan wok, i no stret we yumi tekem wok ya. From we yumi lavem Jeova, yumi no save tekem wan wok we i joen wetem ol fasin we oli brekem ol loa blong hem.—1 Jon 5:3.
16 ?Sipos mi tekem wok ya, bambae mi soemaot se mi mi agri long wan nogud fasin, mo bambae mi pulum ol narafala blong joen long wan nogud fasin? Tingbaot sipos yu wok olsem wan woman blong ansarem telefon long wan ofis. Wok ya i gud nomo. ?Be olsem wanem sipos wan Kristin i gat janis blong kasem wan wok olsem long wan spesel klinik blong ol mama we oli wantem kilim pikinini long bel blong olgeta? I tru, bambae Kristin ya i no joen blong mekem wok ya blong kilim pikinini long bel. Nating se i olsem, wok we hem i mekem oltaem bambae i sapotem wan klinik we i stap mekem samting we i agensem Tok blong God, hemia kilim pikinini long bel blong mama blong hem. (Eksodas 21:22-24, NW) From we yumi lavem Jeova, yumi no wantem go klosap nating long ol fasin ya we Baebol i agensem.
17 Plante desisen long saed blong wok oli save kam klia sipos yumi tingting gud long tufala kwestin ya long haf 15 mo 16. Antap long hemia, i gat sam narafala samting we yumi mas skelem. Yumi no mas ting se grup ya we i olsem slef we i stret mo waes bambae i talem wan rul blong yumi folem long evri samting long laef blong yumi. Nogat. Yumi wanwan i mas naf blong luksave. Olsem yumi tokbaot finis long Japta 2 blong buk ya, yumi mas stadi long Tok blong God mo mekem i wok long laef blong yumi evri dei. Olsem nao, bambae yumi tijim mo trenem voes blong hat blong yumi blong i lidimgud yumi. Sipos yumi “traehad longtaem” blong trenem yumi blong “jusumaot wanem fasin i gud mo wanem fasin i nogud,” voes blong hat blong yumi bambae i lidim yumi blong tekem ol desisen we God i glad long olgeta, mo we oli save halpem yumi blong stap long laef ya we oltaem God i lavem yumi.—Hibrus 5:14.
NO BITIM MAK LONG SAED BLONG WOK
18 Long “ol las dei” ya we “laef i strong mo i had blong winim ol trabol,” i no isi nating blong tekem ol desisen we oli mekem Jeova i glad. (2 Timoti 3:1, NW) Plante taem i hadwok tu blong faenem mo holemtaet wan wok. Yumi ol trufala Kristin, yumi luksave se i impoten blong wok had blong kasem ol samting we famle blong yumi i nidim. Be sipos yumi no lukaotgud, wok blong yumi we i pulum yumi tumas mo tingting blong wol blong ronem mane, tufala i save spolem wosip we yumi mekem i go long God. (1 Timoti 6:9, 10) Naoia bambae yumi luk olsem wanem yumi save skelemgud ol samting, mo luksave ‘wanem fasin we i stret gud blong yumi jusumaot.’—Filipae 1:10.
19 Trastem Jeova fulwan. (Ol Proveb 3:5, 6) I stret nomo we yumi trastem Jeova fulwan, from we hem i stap tingbaot yumi oltaem. (1 Pita 5:7) Hem i save moa bitim yumi wanem samting we yumi nidim, mo han blong hem i no sot. (Ol Sam 37:25) Taswe i gud yumi lesin long Tok blong God taem i talem se: “I nogud yufala i laekem mane tumas. Sipos yufala i gat wanem samting, be yufala i mas harem gud long hem, from we God i talem se, ‘Bambae mi mi no save livim yu yu stap yu wan. Bambae mi mi no save lego yu samtaem.’” (Hibrus 13:5) Plante man mo woman we oli mekem wok blong God fultaem, oli save talem olsem wanem God i stap givim evri samting we oli nidim long laef. Sipos yumi trastem Jeova fulwan se bambae hem i lukaotgud long yumi, yumi no save wari bitim mak long ol samting we famle blong yumi i nidim. (Matiu 6:25-32) Bambae yumi
^ ***sn singsing 77 Yumi Fogivim Ol Man***
Singsing 77
Yumi Fogivim Ol Man
(Ol Sam 86:5)
1. God i la·vem yu·mi,
Nao i sa·nem Ji·sas Kraes
Blong fo·gi·vim sin blong yu·mi
Mo blong yu·mi no moa ded.
Si·pos yu·mi ta·nem ting·ting,
Mo as·kem hem blong fo·gif,
From blad blong Ji·sas we i ron
God i fo·gi·vim yu·mi.
2. Bam·bae God i so·re
Long man we i gat so·re,
We i stap fo·gi·vim ol man,
Mo i gat lav mo fi·ling.
Tas·we yu·mi no kam kros kwik
Mo yu·mi no spo·lem man.
Yu·mi o·na long ol bra·ta,
Yu·mi la·vem ol·ge·ta.
3. Yu·mi mas gat so·re,
Fa·sin ya i gud tu·mas.
Hem i blo·kem ol raf fa·sin,
Yu·mi no sa·ve stap kros.
Lav blong Je·o·va i big·wan,
Yu·mi mas gat lav ol·sem,
Nao bae yu·mi fo·gi·vim man
Ol·sem God i stap me·kem.
(Sam narafala vas: Mat. 6:12; Efes. 4:32; Kol. 3:13, NW.)
^ ***w14 10/15 ol pej 28-32 Ol Samting We Mi No Save Fogetem Long Wok Blong Kingdom***
LAEF STORI
Ol Samting We Mi No Save Fogetem Long Wok Blong Kingdom
Mildred Olson i talem stori ya
Wan dei long yia 1947, ol misinari oli stap mekem Wajtaoa Stadi long haos misinari long Santa Ana, long kantri ya El Salvado. Wantaem nomo, ol bigbigfala ston oli faerap long haos mo oli kam insaed long doa we i open. Ol pris blong Katolik oli pusum ol yangfala boe blong mekem samting ya. I no longtaem, ol pris oli lidim wan bigfala grup i kam long haos. Oli kros tumas, mo sam long olgeta oli karem stik faea, sam narafala oli karem aedol. Blong tu aoa, oli stonem haos mo oli stap singsingaot se, “!Mama Meri bambae i laef! !Jehova bambae i ded!” Oli wantem mekem ol misinari oli fraet blong oli ronwe. Mi mi wan long ol misinari ya we oli stap long miting ya 67 yia bifo.
TU YIA bifo, mi mo Evelyn Trabert i tren long namba 4 klas blong Wajtaoa Baebol Skul Blong Gilead, klosap long Ithaca, long New York. Afta, oli sanem mitufala i go long El Salvado blong mekem wok blong misinari, mo mi mi stap long ples ya klosap 29 yia. Be bifo we mi storian long laef blong mi olsem misinari, bambae mi eksplenem from wanem mi wantem mekem wok ya.
MIFALA I KASEM TRUTOK
Mi mi bon long yia 1923 long taon ya Spokane, Washington, long Amerika. Papa blong mi John Olsen mo mama blong mi Eva, tufala i joen long skul ya Lutheran, be tufala i no agri long tijing blong helfaea. Tufala i no bilif se God we i lavem yumi i save bonem man long faea. (1 Jon 4:8) Papa blong mi i wok long ples blong wokem bred. Wan naet, wan wokman i tokbaot Baebol long hem, mo i talem se God i no stap bonem man long helfaea. Smoltaem biaen, papa mo mama blong mi i stat blong stadi Baebol wetem ol Witnes blong Jehova. Tufala i kasem save long samting we Baebol i talem long saed blong ded mo laef afta ded.
Mi tingbaot yet fes blong papa mo mama blong mi taem tufala i kasem ol save ya. Tufala i glad tumas blong faenemaot nem blong God Jehova, mo blong save se hem i no wan haf blong Triniti. (Jon 8:32) Long taem ya, mi mi gat 9 yia nomo, be Papa mo Mama tufala i stap talem long mi ol samting we tufala i lanem, mo mi mi kasem save kwiktaem. Mi mi harem gud tumas blong stadi long Baebol mo mi neva les blong ridim. Nating se mi mi stap sem, be mi joen wetem Papa mo Mama blong prij. Long yia 1934, tufala i baptaes, mo long yia 1939, taem mi gat 16 yia, mi tu mi baptaes.
Long hot taem blong yia 1940, Papa mo Mama tufala i salem haos blong mifala, mo mifala i muv i go long Idaho, nao mifala i mekem wok blong paenia. Mifala i rentem wan rum antap long ples blong fiksimap ol trak, mo mifala i yusum rum ya blong mekem ol miting blong kongregesen tu. Long taem ya, sam kongregesen nomo oli gat Haos Kingdom blong olgeta. Plante kongregesen oli rentem wan haos no oli mekem miting long haos blong ol brata mo sista.
Long yia 1941, mifala i go long asembli long St. Louis, long Missouri. Long las dei blong asembli ya we hem i “Dei Blong Ol Pikinini,” oli askem long ol yangfala we oli gat 5 kasem 18 yia blong oli sidaon long ol jea long fored. Long en blong tok blong Brata Joseph F. Rutherford, hem i askem long mifala ol yangfala blong stanap sipos mifala i wantem “obei long God mo King blong hem.” Mifala evriwan i stanap. Nao Brata Rutherford i talem se: “!Yufala i luk! !Hemia 15,000 man bakegen we oli joen blong talemaot Kingdom!” Stret long taem ya, mi mi mekem desisen blong gohed long wok blong paenia go kasem en blong laef blong mi.
OL PLES WE MIFALA I GO BLONG PRIJ
Sam manis afta long asembli, oli askem long mitrifala blong mitrifala i muv i go long taon ya Oxnard long saot California, blong statem wan kongregesen long ples ya. Mitrifala i stap long wan smol haos we trak i pulum. I gat wan bed nomo insaed, ale mi mi slip antap long tebol we mifala i yusum blong kakae long hem. !Hemia i defren olgeta long rum blong mi bifo!
Long namba 7 Disemba 1941, Japan i sakem bom long Pearl Harbor long Hawai, mo long nekis dei, Amerika i joen long Wol Wo Tu. Long taem ya, mitrifala i jes kasem California. Ol sabmarin blong Japan oli stap olbaot long solwota, taswe ol haeman blong taon oli talemaot long evriwan we oli laef klosap long solwota se oli no mas laetem wan laet long naet. Taem i no gat laet, i had blong ol sabmarin oli faenem ples we oli wantem sutum.
Sam manis biaen, long Septemba 1942, mitrifala i go long Niu Wol Tiokratik Asembli long Cleveland, Ohio. Brata Nathan H. Knorr i givim wan tok we mi tingbaot yet, nem blong hem, “?Pis i Save Stap Longtaem?” Hem i eksplenem profet tok blong Revelesen japta 17 we i tokbaot wan “anamol,” i se: “Fastaem hem i laef, be hem i no moa laef naoia. Bambae i no longtaem, hem i kamaot long bigfala hol ya we i godaon we i godaon olgeta.” (Rev. 17:8, 11) Brata Knorr i talem se long taem blong faet, “anamol” ya we i minim Ligofnesen, i lus. Be wan narafala ogenaesesen bambae i girap blong putum pis long wol. Hemia nao samting we i hapen. Long yia 1945, Wol Wo Tu i finis. Afta, Yunaeted Neson i tekem ples blong Ligofnesen. Stat long taem ya, ol Witnes blong Jehova oli talemaot gud nius long plante moa ples long wol. !Hemia i mekem se namba blong ol Witnes i kam antap bigwan!
Taem mi harem brata i eksplenem profet tok ya, mi mi kasem save se i gat plante wok yet blong mekem. Taswe, taem oli talemaot se i no longtaem bambae Skul blong Gilead i stat, mi mi wantem go long skul ya blong kam wan misinari. Long yia 1943, oli sanem mi mi go long Portland, Oregon, blong mi mekem wok blong paenia. Long taem ya, mifala i stap yusum gramafon blong prij. Mifala i plei wan rikoding blong ol tok we oli stanap long Baebol, mo mifala i givimaot ol buk we oli tokbaot Kingdom blong God. Be long fulyia, mi mi stap tingbaot wok blong misinari nomo.
Long yia 1944, oli singaot mi mo gudfala fren blong mi Evelyn Trabert, blong mitufala i go long Skul Blong Gilead. !Mi mi glad we mi glad! Long 5 manis we mifala i stap long skul ya, ol tija blong mifala oli soemaot olsem wanem blong stadi Baebol long fasin we mifala i save harem gud long hem. Mifala i luk se ol tija ya oli mekem tingting blong olgeta i stap daon, from we samtaem oli wok long kijin tu blong rerem kakae blong mifala. Long namba 22 Jenuware 1945, mifala i aot long Skul blong Gilead.
MI KAM WAN MISINARI
Long manis Jun long yia 1946, mi mo Evelyn wetem Leo mo Esther Mahan, mifala i kasem Santa Ana, long El Salvado. I klia se kakae long garen i rere finis, mo “i taem blong go tekem.” (Jon 4:35) Sam manis afta, mifala i mekem fas eria asembli long Santa Ana. Mifala i singaot ol man oli kam mo mifala i glad tumas blong luk we klosap 500 man oli kam. Be ol pris oli kros tumas, ale wan wik afta, oli lidim grup ya we mi tokbaot long stat blong stori ya, blong oli kam stonem haos blong mifala. Oli wantem mekem mifala i fraet, blong mifala i aot long taon ya. Be samting ya i jes mekem se tingting blong mifala i kam strong moa blong stap long ples ya, mo blong givhan long ol man. Ol pris ya oli tok strong long ol man se oli no mas ridim Baebol, be plante man oli wantem save trutok. Wan samting nomo, oli no gat naf mane blong pem wan Baebol. Oli glad se mifala i stap lanem lanwis blong Spen, olsem nao mifala i save tijim olgeta long Jehova mo long promes blong hem blong mekem wol ya i kam paradaes.
Wan long ol faswan we mi mi stadi Baebol wetem olgeta, hemia Rosa Ascencio. Hem i stap wetem wan man, be tufala i no mared. Afta we Rosa i stadi smoltaem, hem i lego man ya. Nao man ya tu i stadi Baebol. Ale tufala i mared, tufala i baptaes, mo tufala i strong blong prij. Rosa i faswan we i kam fultaem paenia long Santa Ana.
Rosa i gat wan smol stoa blong hem. Be taem hem i go prij, hem i satem stoa ya, mo hem i trastem Jehova se bambae hem i givim samting we hem i nidim. Mo i tru, oltaem i gat plante man i kam long stoa blong hem. Rosa i luksave se Jehova i stap lukaot gud long hem, olsem Matiu 6:33 i talem. Hem i holemstrong long Jehova go kasem we hem i ded.
Mifala ol 6 misinari, mifala i rentem haos blong wan bigfala bisnesman. Wan dei, pris i go luk man ya, mo i tok strong long hem se sipos mifala i gohed blong rentem haos blong hem, bambae oli putumaot hem mo woman blong hem long jos. Be man ya i no fraet, i talem se i oraet nomo sipos oli putumaot tufala. Hem i tok olsem from we hem i harem nogud finis long sam samting we ol pris oli mekem. Hem i talem long mifala se, ‘Yufala i no wari, yufala i save gohed nomo blong rentem haos blong mi.’
WAN MAN WE I SKULGUD I KAM WITNES
Long bigfala taon ya San Salvador, wan misinari i stadi Baebol wetem wan woman we man blong hem i enjinia, nem blong hem Baltasar Perla. Man ya i no moa bilif long God from we hem i luk se plante lida blong skul oli gat tu fes. Be hem i kaen tumas. Nating se hem i no wan Witnes yet, be hem i talem se bambae hem i droem plan blong branj ofis long El Salvado, mo bambae hem i wok fri nomo blong givhan blong bildim.
Baltasar i wok wetem plante Witnes blong bildim branj ofis ya, nao hem i luksave se hem i faenem skul we i tru. Ale, hem i baptaes long namba 22 Julae 1955, mo smoltaem biaen woman blong hem Paulina i baptaes. Tufala pikinini blong Baltasar mo Paulina, tufala tu i mekem wok blong Jehova. Boe blong tufala we nem blong hem tu, Baltasar, hem i wok 49 yia finis long Betel long New York. Hem i wan memba blong Branj Komiti long Yunaeted Stet, mo i wok strong blong givhan long wok blong prij long olgeta ples long wol.
Taem mifala i stat blong mekem ol bigfala asembli long San Salvador, Brata Baltasar Perla i givhan long mifala, blong mifala i kasem wan bigfala ples blong spot blong mekem asembli long hem. Long fas asembli, haos ya i no fulap nating. Be evri yia, plante moa man oli stap kam gogo, haos ya i smol. Mifala i luk we Jehova i stap blesem hadwok blong mifala. Long ol asembli ya, mi mi luk olgeta we mi bin stadi wetem olgeta. !Mo mi glad tumas taem mi luk se samfala we oli baptaes, olgeta we oli studen blong mi bifo oli stadi wetem olgeta! Mi harem se olgeta ya oli olsem ol smol bubu blong mi.
Wan dei, mi stap long wan asembli, nao wan brata i kam luk mi mo i talem sore. Mi no luksave hem, mo mi no save from wanem hem i kam talem sore. Nao hem i eksplenem se: “Mi mi wan long ol boe ya we oli stonem haos blong yufala long Santa Ana.” Mi glad tumas blong save se naoia hem i stap joen wetem yumi blong mekem wok blong Jehova. Storian ya i mekem mi mi tingbaot bakegen se taem yumi mekem wok blong Jehova fultaem, yumi harem gud moa long laef blong yumi.
MI GLAD LONG OL JUS WE MI MEKEM
Klosap 29 yia, mi mi gohed blong mekem wok blong misinari long El Salvado. Mi wok long Santa Ana, Sonsonate, Santa Tecla, mo San Salvador. Be papa mo mama blong mi tufala i stap kam olfala, mo tufala i nidim mi, blong mi givhan long tufala. Ale mi prea plante, nao long yia 1975, mi mekem desisen blong lego wok blong misinari mo gobak long Spokane.
Long yia 1979 papa blong mi i ded, mo mi lukaot long mama blong mi blong 8 yia bakegen. Hem i olfala tumas, i no moa save mekem samting hem wan, mo hem i ded taem i gat 94 yia. Mi mi harem nogud tumas, mo samting ya i mekem se mi no moa gat paoa. Mi kasem sik ya shingles we i mekem bel blong mi i soa we i soa. Be mi harem se Jehova i putum han blong hem i goraon long mi mo i lavem mi. Hem i ansa long prea blong mi, i givhan long mi blong mi stanap strong blong winim hadtaem ya. Hem i holem promes blong hem se bambae hem i lukaot long mi taem mi olfala.—Aes. 46:4.
Long yia 1990, mi muv i go long Omak long Washington. Long ples ya, mi prij long ol man we oli toktok lanwis blong Spen, mo mi harem gud blong yusum bakegen ol trening we mi kasem plante yia bifo. Plante we mi stadi Baebol wetem olgeta oli gohed gud gogo oli baptaes. Afta we sam taem i pas, mi mi no moa naf blong lukaot long haos blong mi long Omak. Ale long Novemba 2007, mi muv i go long wan rum klosap long taon ya Chelan, long Washington. Long ples ya, i gat wan kongregesen we ol brata mo sista oli toktok lanwis blong Spen. Oli lukaot gud long mi, mo mi mi talem bigfala tangkiu long olgeta from. Mi nomo mi olfala long kongregesen ya, mo oli lavem mi olsem we mi mi bubu blong olgeta.
Mi mi no mared mo mi no gat pikinini, from we mi wantem mekem wok blong Jehova fastaem. (1 Kor. 7:34, 35) Mi save se i no gat naf taem long laef blong mekem evri samting. Ale, mi jusum blong mekem samting we i moa impoten, hemia blong mekem wok blong Jehova wetem fulhat blong mi. Mi mi givhan long plante blong oli kasem trutok, mo olgeta ya oli olsem ol prapa pikinini blong mi. Long niufala wol, bambae mi gat plante taem blong mekem samting we mi mi wantem. Mi laekem tumas Ol Sam 145:16, we Jehova i promes se bambae hem i “mekem olgeta evriwan oli harem gud,” taem hem i givim samting we oli wantem.
Naoia, mi mi gat 91 yia, be bodi blong mi i oraet yet. Taswe, mi gohed blong mekem wok blong paenia. Wok ya i mekem se long tingting blong mi, mi olsem yangfala yet, mo mi harem gud long laef. Taem mi mi go long El Salvado fastaem, wok blong prij i jes stat long ples ya. Be naoia, i gat bitim 39,000 pablisa long El Salvado. Nating se Setan i stap traehad, be hem i no naf blong stopem wok blong yumi. Taem mi luk we wok i stap kam antap olsem, mi mi bilif strong se tabu spirit i stap lidim ol man blong Jehova mo givim paoa long olgeta.
[Ol futnot]
Yu luk 1981 Yearbook of Jehovah’s Witnesses, pej 45 mo 46.
1981 Yearbook, pej 41 mo 42.
1981 Yearbook, pej 66 mo 67, 74 mo 75.
[Tok blong pija long pej 29]
Mi wetem Papa mo Mama long yia 1941, long asembli blong St. Louis, long Missouri
[Tok blong pija long pej 30]
Setifiket we mi kasem long Gilead
[Tok blong pija long pej 30]
Mifala i go long sem klas blong Gilead mo afta long El Salvado. Lefsaed kasem raetsaed: Evelyn Trabert, Millie Brashier, Esther Mahan, mi, mo Leo Mahan
[Tok blong pija long pej 31]
Long yia 1955, oli wokem branj ofis ya
[Tok blong pija long pej 31]
Brata F.W. Franz i toktok long ol misinari long asembli
[Tok blong pija long pej 31]
Fas eria asembli we mifala i go long hem long El Salvado
[Tok blong pija long pej 32]
Wok blong paenia i mekem se mi mi yangfala yet long tingting blong mi mo mi harem gud long laef
^ ***sn singsing 20 Yu Blesem Ol Miting Blong Mifala***
Singsing 20
Yu Blesem Ol Miting Blong Mifala
(Hibrus 10:24, 25)
1. Je·o·va, mi·fa·la i prea
Blong yu ble·sem mi·ting ya.
Plis yu gi·vim spi·rit blong yu.
Tang·kiu from ol mi·ting ya.
2. Plis yu gi·vim long mi·fa·la
Ol gud ka·kae blong spi·rit.
Yu ti·jim mi·fa·la blong prij
Mo blong lae·kem ol man tu.
3. Pa·pa, plis ble·sem ol mi·ting,
Gi·vim pis mo wan ting·ting.
Long tok mo wok blong mi·fa·la,
Mi·fa·la i pre·sem yu.
(Sam narafala vas: Sam 22:22; 34:3; Aes. 50:4.)
^ ***sn singsing 89 Jeova i Talem Se: ‘Pikinini Blong Mi, Yu Mas Waes’***
Singsing 89
Jeova i Talem Se: ‘Pikinini Blong Mi, Yu Mas Waes’
(Ol Proveb 27:11)
1. Yang man mo yang wo·man, plis yu le·sin long mi.
E·ne·mi we i ji·kim mi, bae hem i luk.
Ol man o·li mas luk·sa·ve se yu gi·vim
O·na, yang·taem mo ful laef blong yu tu long mi.
(Singsing Bakegen)
2. Yu mas glad blong gi·vim bes·wan blong yu long mi.
Si·pos yu yu fol·daon, bae mi lef·tem·ap yu.
Maet sam man i le·go yu, i gia·man long yu,
Be yu sa·ve se mi mi la·vem yu ol·we.
(SINGSING BAKEGEN)
Gud·fa·la boe mo do·ta blong mi,
Yu waes, yu me·kem mi mi glad.
Yu mas o·bei long ful·hat blong yu,
Yu mas ju·sum blong pre·sem mi.
(Sam narafala vas: Dut. 6:5; Pri. 11:9; Aes. 41:13.)
^ ***my stori 69 Wan Gel i Givhan Long Haeman*** >>
Stori 69
Wan Gel i Givhan Long Haeman
?YU SAVE wanem samting smol gel ya i stap talem? Hem i stap talem long woman ya se i gat wan profet blong Jeova we nem blong hem Elisa, mo i stap tokbaot ol bigbigfala merikel we Jeova i givhan long Elisa blong mekem. Woman ya i no save long Jeova from we hem i no wan woman Isrel. Bambae yumi luk from wanem gel ya i stap long haos blong woman ya.
Woman ya i blong Siria. Man blong hem, Neman, hem i komanda blong ami blong Siria. Wan taem, ol soldia blong Siria oli go mekem faet long Isrel, nao oli karembak smol gel ya mo oli givim hem i go long woman blong Neman blong i wok blong hem.
Neman i gat wan rabis sik blong skin we i stap spolem bodi blong hem. Sik ya leprosi i mekem se mit blong bodi blong man i kam roten mo i foldaon. Gel ya i stap talem long woman blong Neman se: ‘Misis, mi mi wantem tumas sipos masta i save go luk profet blong Jeova we i stap long Isrel. Man ya bambae i save tekemaot sik ya, i mekem hem i kamgud bakegen.’ Biaen, woman ya i talemaot tok blong smol gel ya long man blong hem.
Neman i wantem tumas blong kamgud long bodi blong hem; ale hem i go long Isrel. Taem hem i kasem Isrel, hem i go long haos blong Elisa. Elisa i talem long man blong wok blong hem, blong i go talem long Neman se i mas swim seven taem long Jodan Reva. Be taem Neman i harem tok ya, hem i kros we i kros, i talem se: ‘!Ol reva long ples blong mi oli gud moa i winim reva ya long Isrel!’ Nao Neman i gowe.
Be wan man blong wok blong hem i talem long hem se: ‘Masta, sipos Elisa i talem long yu blong yu mekem wan strong samting, bambae yu save mekem, be samting ya we hem i talem i isi nomo. ?From wanem yu no save go swim olsem we hem i talem, blong bodi blong yu i kamgud bakegen?’ Ale Neman i lesin long man blong wok blong hem. Hem i godaon long Jodan Reva, i draonem hem seven taem long wota. !Nao sik blong hem i finis olgeta, bodi blong hem i kamgud bakegen!
Neman i glad we i glad, nao hem i gobak long Elisa, i talem long hem se: ‘Naoia mi mi savegud we i no gat narafala god we i tru. God ya blong yufala ol laen blong Isrel, hem nomo i God. Plis, mi wantem yu yu tekem smol presen ya blong mi.’ Be Elisa i talem se: ‘Mi mi no save tekem wan presen nating long yu.’ Elisa i save se i no stret blong tekem presen ya, from we i no hem we i mekem Neman i kamgud, Jeova nomo i mekem wok ya. Be Gehasi, man blong wok blong Elisa, hem i wantem presen ya blong hem wan.
Ale Gehasi i mekem olsem: Afta we Neman i aot, Gehasi i resis biaen long hem. Taem hem i kasem Neman, hem i talem long hem se: ‘Elisa i sanem mi blong mi talem long yu se naoia nomo, sam fren blong hem oli kamtru, mo hem i wantem blong yu givim wan smol presen long olgeta.’ Be Gehasi i stap giaman. Neman i no save se hem i stap giaman; ale hem i givim sam samting long hem.
Taem Gehasi i kasem haos, Elisa i save finis samting we hem i bin mekem. Jeova i mekem Elisa i save long samting ya. Nao Elisa i talem long hem se: ‘From we yu mekem nogud fasin ya, bambae sik blong Neman i kasem yu.’ !Mo wantaem nomo, sik ya i kasem hem!
?Stori ya i tijim yumi long wanem samting? Faswan samting se, yumi mas mekem olsem smol gel ya, yumi mas tokbaot Jeova oltaem. Ol tok ya oli save givhan bigwan long narafala. Seken samting se, yumi no mas gat flas tingting olsem Neman i gat fastaem, be yumi mas obei long ol man blong God. Mo namba tri samting se, yumi no mas giaman olsem Gehasi. Yes, yumi lanem plante samting taem yumi ridim Baebol.
2 King 5:1-27.
^ ***my stori 70 Jona Mo Bigfala Fis Ya*** <<
Stori 70
Jona Mo Bigfala Fis Ya
TRAEM lukluk man we i stap long solwota ya. Hem i fesem wan bigfala trabol. !Fis ya i rere blong swolemdaon hem! ?Yu yu save man ya? Nem blong hem Jona. Bambae yumi luk from wanem trabol ya i kasem hem.
Jona i wan profet blong Jeova. Afta we profet Elisa i ded, Jeova i talem long Jona se: ‘Yu girap, yu go long bigfala taon ya Nineve, yu tok long ol man long ples ya, from we mi luk se fasin blong olgeta i nogud we i nogud.’
Be Jona i no wantem, ale hem i go faenem wan sip we i rere blong aot blong go long narafala kantri. Jeova i no glad we Jona i ronwe. Ale hem i mekem wan bigfala win i blu, i mekem solwota i raf we i raf we klosap sip ya i brok. Ol boskru oli fraet tumas, mo olgeta evriwan oli stap prea long ol god blong olgeta blong oli givhan long olgeta.
Nao Jona i talem long olgeta se: ‘Jeova we i mekem heven mo wol, hem i God blong mi. Mi mi man blong hem, be mi stap ronwe long wok we hem i givim long mi.’ Nao ol boskru oli askem se: ‘?Bambae mifala i mekem olsem wanem long yu blong win ya i godaon, mo solwota i kwaet?’
Jona i talem se: ‘Yufala i sakem mi mi go long solwota, nao bambae solwota i kwaet.’ Ol boskru oli no wantem mekem olsem, be si i kam bigwan tumas, mo win i stap kam strong moa. Ale oli karem Jona, oli sakem hem i go long solwota, nao wantaem nomo, solwota i kwaet.
Taem Jona i stap draon long solwota, wan bigfala fis i swolemdaon hem. Be Jona i no ded. Hem i stap long bel blong fis ya blong tri dei mo tri naet. Jona i sore tumas we hem i no bin lesin long Jeova mo go long Nineve. ?Ale yu save wanem samting Jona i mekem?
Hem i prea long Jeova, i askem long hem blong i halpem hem. Nao Jeova i tok long fis ya, mo fis ya i gosoa, i traot, nao wantaem nomo Jona i kamaot i foldaon long sanbij. Afta long samting ya, Jona i girap i go long Nineve. ?Stori ya i tijim yumi long wanem samting? I impoten tumas blong mekem olgeta samting we Jeova i talem long yumi blong mekem.
Buk blong Jona long Baebol.
^ ***jl pej 28 ?Ol Witnes Oli Wokem Ol Haos Kingdom Blong Wanem Mo Olsem Wanem?***
Haf 25
?Ol Witnes Oli Wokem Ol Haos Kingdom Blong Wanem Mo Olsem Wanem?
Long Haos Kingdom, bigfala tijing blong Baebol we ol Witnes oli tokbaot, hemia Kingdom blong God. Taem Jisas i stap long wol, hem i talemaot Kingdom ya.—Luk 8:1.
Ples we evriwan oli kam long hem blong mekem tru wosip. Oli yusum Haos Kingdom tu olsem ples we oli kam long hem blong mekem ol plan blong wok blong prij. (Matiu 24:14) Sam Haos Kingdom oli bigwan, sam oli smol, be olgeta evriwan oli no flas bitim mak. Long plante ples, i gat moa long wan kongregesen we i yusum wan Haos Kingdom. Long ol yia we oli jes pas, oli wokem plante taosen Haos Kingdom (faef long wan dei). Hemia from we i gat fulap man oli stap joen long ol kongregesen. ?Wanem i mekem se oli save wokem plante Haos Kingdom olsem?—Matiu 19:26.
Oli yusum presen mane nomo. Long evri Haos Kingdom, i gat wan bokis blong Presen Mane Blong Bildim Ol Haos Kingdom. Oli sanem mane ya i go long Hed Ofis, nao Hed Ofis i sanem i go long ol kongregesen we oli mas bildim wan Haos Kingdom, no oli mas wokem gud bakegen Haos Kingdom blong olgeta. Taem oli pembak mane ya, oli no pem intres long hem.
Olgeta we oli mekem wok ya oli no kasem pei. Long plante kantri, i gat Ol Grup Blong Bildim Ol Haos Kingdom. Samfala oli wok oltaem long ol grup ya, samfala oli joen blong smoltaem nomo. Oli go long ol defren ples long kantri, nating se long taon no long bus, blong bildim ol Haos Kingdom mo blong trenem ol Witnes long ol ples ya. Long sam narafala kantri, i gat ol Komiti Blong Bildim Ol Haos Wosip. Wan komiti i lukaot long wok blong bildim mo wokem gud bakegen ol Haos Kingdom long wan eria. Ol elda we oli save gud wok blong bildim haos, oli givhan long ol kongregesen blong oli mekem ol defren haf blong wok ya. Samfala we oli trengud from wan wok, olgeta tu oli glad blong givhan. Long evri ples we oli bildim wan haos wosip, bighaf blong olgeta we oli wok fri, hemia olgeta long kongregesen. I gat tu samting we i mekem se wok ya i save gohed olsem: tabu spirit blong Jehova, mo ol man blong hem we oli wok wetem ful paoa blong olgeta.—Ol Sam 127:1; Kolosi 3:23.
▪ ?Ol Witnes oli yusum Haos Kingdom blong wanem?
▪ ?Wanem i mekem se oli save wokem plante haos wosip long olgeta ples long wol?
[Tok blong pija long pej 28]
Bolivia
[Tok blong pija long pej 28]
[Tok blong pija long pej 28]
Olfala mo niufala Haos Kingdom, Naejeria
[Tok blong pija long pej 28]
Tahiti
^ ***lv ol pej 179-181 Stap Glad Long Ol Samting We Yu Hadwok Long Hem***
NO BITIM MAK LONG SAED BLONG WOK
18 Long “ol las dei” ya we “laef i strong mo i had blong winim ol trabol,” i no isi nating blong tekem ol desisen we oli mekem Jeova i glad. (2 Timoti 3:1, NW) Plante taem i hadwok tu blong faenem mo holemtaet wan wok. Yumi ol trufala Kristin, yumi luksave se i impoten blong wok had blong kasem ol samting we famle blong yumi i nidim. Be sipos yumi no lukaotgud, wok blong yumi we i pulum yumi tumas mo tingting blong wol blong ronem mane, tufala i save spolem wosip we yumi mekem i go long God. (1 Timoti 6:9, 10) Naoia bambae yumi luk olsem wanem yumi save skelemgud ol samting, mo luksave ‘wanem fasin we i stret gud blong yumi jusumaot.’—Filipae 1:10.
19 Trastem Jeova fulwan. (Ol Proveb 3:5, 6) I stret nomo we yumi trastem Jeova fulwan, from we hem i stap tingbaot yumi oltaem. (1 Pita 5:7) Hem i save moa bitim yumi wanem samting we yumi nidim, mo han blong hem i no sot. (Ol Sam 37:25) Taswe i gud yumi lesin long Tok blong God taem i talem se: “I nogud yufala i laekem mane tumas. Sipos yufala i gat wanem samting, be yufala i mas harem gud long hem, from we God i talem se, ‘Bambae mi mi no save livim yu yu stap yu wan. Bambae mi mi no save lego yu samtaem.’” (Hibrus 13:5) Plante man mo woman we oli mekem wok blong God fultaem, oli save talem olsem wanem God i stap givim evri samting we oli nidim long laef. Sipos yumi trastem Jeova fulwan se bambae hem i lukaotgud long yumi, yumi no save wari bitim mak long ol samting we famle blong yumi i nidim. (Matiu 6:25-32) Bambae yumi no save letem wok blong yumi i blokem yumi, blong yumi no mekem gud evri samting long saed blong wosip blong yumi, olsem talemaot gud nius mo go long ol miting.—Matiu 24: 14, NW; Hibrus 10:24, 25.
20 Oltaem ae blong yu i mas stap klia gud. (Matiu 6:22, 23, NTB) Ae blong yumi i mas klia gud, i min se yumi no fulumap laef blong yumi wetem plante tumas samting we i mekem se i fasfas. Wan Kristin we ae blong hem i klia gud, i stap lukluk i go long wan samting nomo, hemia blong mekem samting we God i wantem. Sipos ae blong yumi i fas long samting ya nomo, bambae yumi no tingting tumas blong faenem wan wok we i givim bigfala pei long yumi mo mekem laef blong yumi i kam flas tumas. Bambae yumi no bisi tumas blong ronem ol laswan mo beswan samting. Ol bisnesman oli stap talem se yumi mas pem olgeta, no sipos no, bambae yumi no glad long laef blong yumi. ?Olsem wanem yu save mekem ae blong yu i stap klia gud oltaem? Yu no mas mekem ol bigfala kaon. Yu no mas pem tumas samting we oli kakae taem mo paoa blong yu. Yu mas folem advaes blong Baebol blong harem gud long ‘kakae mo klos we oli naf’ nomo. (1 Timoti 6:8) Traehad blong mekem se laef blong yu i kam klia moa, i no fasfas.
21 Putum ol samting long saed blong wosip oli stap long fasples, mo holemtaet fasin ya. From we yumi no gat naf taem blong mekem evri samting long laef, yumi mas jusumaot ol samting we oli moa impoten. Sipos yumi no mekem olsem, ol samting we oli no impoten tumas bambae oli kakae taem blong yumi, nao yumi no moa gat taem blong mekem ol samting we oli moa impoten. ?Wanem samting i moa impoten i bitim ol narafala samting? Plante man blong wol oli ting se hae edukesen i impoten bitim evri samting, from we hem i rod blong kasem wan gudfala wok. Be Jisas i talem long ol man blong hem blong ‘gohed blong lukaot kingdom fastaem.’ (Matiu 6:33, NW) Yes, yumi ol trufala Kristin, yumi putum Kingdom blong God long fasples long laef blong yumi. Fasin blong laef blong yumi, i min se ol jus blong yumi, ol mak we yumi traehad blong kasem, mo ol wok blong yumi, oli mas soemaot se ol samting long saed blong Kingdom mo ol samting we God i wantem, oli impoten moa long tingting blong yumi i bitim mane, ol sas samting, mo ol narafala samting we wol i save givim.
^ ***sn singsing 88 Pikinini i Olsem Presen We God i Givim***
Singsing 88
Pikinini i Olsem Presen We God i Givim
(Ol Sam 127:3-5)
1. Taem wan man i kam wan pa·pa
Mo wan wo·man i gat pi·ki·ni·ni,
Tu·fa·la i mas ri·mem·ba se
I no blong tu·fa·la no·mo.
Pre·sen ya i kam long Je·o·va,
Hem no·mo i Stam·ba blong laef mo lav.
Hem i gi·vim gud·fa·la ad·vaes,
Blong me·kem tu·fa·la i kam waes.
(Singsing Bakegen)
2. Ol·ge·ta tok blong Je·o·va
Ol·taem o·li mas stap long hat blong yu.
Yu mas ta·lem long pi·ki·ni·ni,
God i gi·vim wok ya long yu.
Yu tok we·tem ol·ge·ta long rod,
Taem yu go slip mo tu taem yu gi·rap.
Long fiu·ja bam·bae o·li ting·baot,
Nao o·li o·bei mo gat ble·sing.
(SINGSING BAKEGEN)
Yu yu ka·sem wan ta·bu pre·sen,
Wan laef i stap long han blong yu.
Bes·wan sam·ting blong me·kem long hem,
Yu ti·jim hem long loa blong God.
(Sam narafala vas: Dut. 6:6, 7; Efes. 6:4; 1 Tim. 4:16.)
^ ***sn singsing 135 Yu Mas Stanap Strong Go Kasem En***
Singsing 135
Yu Mas Stanap Strong Go Kasem En
(Matiu 24:13)
1. Ol pro·mes blong God o·li tru,
Yu sa·ve sta·nap strong.
Yu sa·ve tras·tem ol sam·ting
We yu la·nem mo la·vem.
Yu mas gat bi·lif we i strong,
Mo tu ting·baot dei blong God.
Taem yu sta·nap strong long tra·bol,
Fa·sin blong yu i kam gud.
2. Yu mas luk·aot blong no lu·sum
Lav we yu gat fas·taem.
Mo taem tra·bol i bi·tim mak,
Yu mas sta·nap strong no·mo.
No·ma·ta wa·nem i traem yu,
Yu no mas fraet mo sek·sek.
Je·o·va bae i hal·pem yu,
Bae i stap klo·sap long yu.
3. Ol man we i strong ka·sem en,
God bae i se·vem ol.
God bae i rae·tem nem blong ol
Blong i stap long buk blong laef.
Yu mas sta·nap strong ka·sem en
Blong bam·bae yu yu stret gud.
Je·o·va bae i glad long yu
Mo yu bae yu glad big·wan.
(Sam narafala vas: Hib. 6:19; Jem. 1:4; 2 Pita 3:12; Rev. 2:4.)
^ ***sn singsing 12 Promes Blong Laef We i No Save Finis***
Singsing 12
Promes Blong Laef We i No Save Finis
(Ol Sam 37:29)
1. God i pro·mes se long wol ya,
Man i sa·ve laef ol·we.
He·mia fiu·ja blong e·vri man
We i gat ting·ting daon.
(Singsing Bakegen)
2. Pa·ra·daes ya bae i stret gud
Ol man blong God o·li fri.
Je·o·va bae i li·dim ol
Blong pu·tum pis long wol.
(Singsing Bakegen)
3. Taem ol ded·man o·li gi·rap,
Soa·so·re bam·bae i lus.
God blong lav bae i ra·vem·aot
Wo·ta blong ae blong man.
(SINGSING BAKEGEN)
Bae yu·mi laef ol·we
Si·pos yu·mi wok strong.
Ol tok blong Je·o·va
Bae o·li kam·tru.
(Sam narafala vas: Aes. 25:8; Luk 23:43, NW; Jon 11:25; Rev. 21:4.)
^ ***my stori 71 God i Promes Blong Mekem Paradaes*** >>
Stori 71
God i Promes Blong Mekem Paradaes
PIJA ya i soemaot paradaes. Maet hem i klosap sem mak long vison we God i givim long profet Aesea we i stap laef jes afta long Jona.
Tok ya paradaes i minim “garen” no “ples blong spel.” ?Pija ya i mekem yu yu tingbaot wan narafala pija we yu luk finis long buk ya? Hem i olsem naesfala garen ya we Jeova God i wokem blong Adam mo Iv. ?Be yu ting se wan dei, olgeta ples long wol ya bambae oli kam paradaes?
Jeova i talem long profet Aesea blong raetemdaon tok blong hem long saed blong paradaes ya we ol man blong Hem bambae oli stap long hem long fiuja. Hem i se: ‘Wael dog mo pikinini blong sipsip bambae tufala i save stap wanples nomo, we tufala i fren gud. Ol pikinini blong buluk mo ol pikinini blong laeon bambae oli stap kakae wanples, mo smol pikinini nomo bambae i naf blong lukaot long olgeta. Mo bambae smol pikinini i save go pleplei stret long ples we posen snek i stap long hem.’
Plante man oli talem se: ‘Samting ya i no save hapen. Stat long taem bifo olgeta, i gat trabol long wol ya, mo bambae i stap olsem gogo i no save finis.’ Be traem tingbaot: ?Ples we God i wokem blong Adam mo Iv i stap long hem, hem i olsem wanem?
God i putum Adam mo Iv long wan paradaes. Tufala i lusum naesfala hom ya from we tufala i no moa obei long God. Biaen, tufala i kam olfala mo tufala i ded. God i mekem promes se bambae i givim ol samting ya we Adam mo Iv tufala i bin lusum, i go long ol man we oli lavem hem.
Long paradaes long fiuja, bambae i no gat samting we i save spolem man mo mekem ples i kam nogud. Bambae i gat pis olwe. Ol man bambae oli glad mo bodi blong olgeta bambae i strong mo helti. Bambae i olsem we God i wantem fastaem. Biaen, bambae yumi tokbaot olsem wanem God bambae i mekem paradaes ya i kamtru.
Aesea 11:6-9; Revelesen 21:3, 4.
^ ***my stori 72 God i Halpem King Hesekia*** <<
Stori 72
God i Halpem King Hesekia
?YU YU save from wanem man ya i stap prea long Jeova? ?From wanem hem i putum ol leta ya oli stap long fored blong olta blong Jeova? Man ya hem i Hesekia. Hem i king blong tufala laen blong Isrel long saot. Mo hem i kasem bigfala trabol. ?From wanem?
Ol ami blong Asiria oli spolem finis ol 10 laen blong Isrel long not. Jeova i letem samting ya i hapen, from we ol man ya oli kam nogud tumas. Mo naoia, ol ami blong Asiria oli stap kam blong faet agens long tufala laen we oli stap.
King blong Asiria i jes sanem sam leta i kam long King Hesekia. Hemia nao ol leta we Hesekia i putum long fored blong God long pija ya. Ol leta ya oli jikim Jeova, mo oli talem long Hesekia se i westem taem blong trastem Jeova. Taswe, Hesekia i prea long Jeova se: ‘Jeova, plis yu blokem ol man Asiria ya, yu sevem mifala, blong ol man blong olgeta ples long wol bambae oli save we yu nomo yu tru God.’ ?Jeova i lesin long Hesekia?
Hesekia i wan gudfala king. Hem i no folem ol nogud fasin olsem ol rabis king blong ol 10 laen blong Isrel, mo olsem papa blong hem King Ahas. Hesekia i traehad oltaem blong obei long ol loa blong Jeova. Taswe, afta we Hesekia i prea, profet Aesea i sanem toktok blong Jeova i kam long hem se: ‘King blong Asiria wetem ol soldia blong hem bambae oli no save kam insaed long taon ya Jerusalem. Bambae oli no save lego wan ara nating i kam long hem. Ol soldia ya bambae oli no save kam klosap long taon ya.’
Traem lukluk pija ya. ?Yu luk ol soldia ya we oli ded finis? Hemia ol soldia blong Asiria. Jeova i sanem wan enjel blong hem i kam, nao long wan naet, enjel ya i kilim i ded 185,000 soldia blong Asiria. King blong Asiria i sem, nao hem i aot i gobak long ples blong hem.
Jeova i sevem tufala laen blong Isrel, mo blong smoltaem i gat pis. Be afta we Hesekia i ded, pikinini blong hem Manase i kam king, mo Manase wetem pikinini blong hem Amon, tufala i folem ol nogud fasin. Ale, kantri i kam fulap bakegen long ol rabis fasin mo fasin blong kilim man. King Amon i ded long han blong wan man blong wok blong hem nomo, mo pikinini blong hem Josaea i kam king blong tufala laen ya.
2 King 18:1-36; 19:1-37; 21:1-25.
^ ***jl pej 29 ?Yumi Mekem Wanem Blong Lukaot Gud Long Haos Kingdom?***
Haf 26
?Yumi Mekem Wanem Blong Lukaot Gud Long Haos Kingdom?
Evri Haos Kingdom blong ol Witnes blong Jehova i karem tabu nem blong hem. Taswe, taem yumi joen long wok blong klinim, mo flasem, mo fiksimap Haos Kingdom, hemia wan blesing. Wok ya i wan impoten haf blong wosip blong yumi. Yumi evriwan i save joen long wok ya.
Klinim Haos Kingdom afta long miting. Taem miting i finis, ol brata mo sista oli brum mo stretem ol samting long Haos Kingdom. Wan taem long wan wik, oli klinim gud. Wan elda no wan man blong givhan i lukaot long wok ya. Klosap oltaem, hem i gat wan lis blong ol samting we yumi mas mekem, ale yumi folem lis ya. Ol man wanwan oli mekem ol defdefren wok, olsem brum, mo pasem mop, mo waepem ol jea mo tebol, mo putum gud ol jea, mo klinim toelet, mo waepem ol windo, mo karemaot doti, mo klinim yad. Wan dei long wan yia, yumi mekem bigfala wok blong klinim ples. I gud yumi pulum ol pikinini tu blong oli joen long wok ya. Olsemia, yumi tijim olgeta blong oli respektem Haos Kingdom.—Prija 5:1.
Givhan blong fiksimap ol samting. Evri yia sam brata oli jekem gud evri samting insaed mo afsaed long Haos Kingdom. Taem oli mekem samting ya, oli luksave wanem wok we oli mas mekem oltaem blong Haos Kingdom i stap gud. Sipos oli fiksimap bifo we i kam nogud tumas, oli no nid blong spenem bigfala mane taem i kam nogud olgeta. (2 Kronikel 24:13; 34:10) Yumi yusum Haos Kingdom blong wosipim God blong yumi. Taswe yumi mas klinim mo fiksimap haos ya oltaem. Taem yumi joen long wok ya, yumi soemaot se yumi lavem Jehova mo yumi respektem haos wosip blong yumi. (Ol Sam 122:1) Ol man long ples blong yumi bambae oli luk samting ya nao bambae oli respektem yumi.—2 Korin 6:3.
▪ ?From wanem yumi no mas letem Haos Kingdom i kam doti mo i brobrok?
▪ ?Yumi folem wanem plan blong mekem Haos Kingdom i stap klin?
[Tok blong pija long pej 29]
Estonia
[Tok blong pija long pej 29]
Simbabwe
[Tok blong pija long pej 29]
Mongolia
[Tok blong pija long pej 29]
Poto Riko
^ ***lv pej 182 Stap Glad Long Ol Samting We Yu Hadwok Long Hem***
WOK HAD LONG WOK BLONG PRIJ
22 Yumi save se yumi stap klosap tumas long en blong rabis fasin blong wol ya. Taswe yumi mas putum tingting blong yumi i stap strong long faswan wok blong ol trufala Kristin, hemia blong prij mo pulum ol man oli kam disaepol blong Kraes. (Matiu 24:14, NW; 28:19, 20) Olsem Jisas we i Bigfala Eksampol blong yumi, yumi mas stap bisi oltaem long wok ya blong sevem laef blong ol man. ?Olsem wanem yumi save soemaot se wok ya i impoten long yumi? Bighaf blong ol man blong God oli mekem wok blong prij wetem fulhat blong olgeta olsem ol pablisa long kongregesen. Sam narafala oli jenisim sam samting long laef blong olgeta blong oli kam paenia mo misinari. Plante papa mama we oli luksave se i impoten blong traem kasem ol gudfala mak long wok blong Jeova, oli leftemap tingting blong ol pikinini blong olgeta blong mekem wok blong prij fultaem. ?Olsem wanem? ?Olgeta we oli wok had blong talemaot Kingdom oli stap glad long samting ya we oli hadwok long hem? !Yes! Mekem wok blong Jeova wetem ful laef blong yumi, hemia rod we i sua blong givim glad, mekem man i haremgud, mo givim fulap blesing.—Ol Proveb 10:22.
23 Plante long yumi oli mas wok plante aoa evri dei blong kasem naf mane blong pem ol samting blong famle blong olgeta. Rimemba se Jeova i wantem we yumi stap glad long samting we yumi hadwok long hem. Sipos yumi mekem ol tingting mo aksen blong yumi oli laenap wetem tingting blong God, yumi save harem gud long wok blong yumi. Be yumi mas holem strong tingting blong no letem wok blong winim mane, i pulumaot yumi long faswan wok blong yumi, hemia blong talemaot gud nius blong Kingdom blong God. Sipos yumi mekem wok blong prij i kam impoten moa i bitim ol narafala wok long laef blong yumi, yumi soemaot se yumi lavem Jeova. Long rod ya, yumi stap long laef ya we oltaem hem i lavem yumi.
^ ***sn singsing 110 Ol Gudgudfala Samting We God i Mekem***
Singsing 110
Ol Gudgudfala Samting We God i Mekem
(Ol Sam 139)
1. Hae God, yu no·mo yu sa·ve mi.
Yu yu sa·ve taem mi slip mo we·kap.
Yu sa·ve gud ting·ting mo fi·ling blong mi,
Ol tok we mi ta·lem, ol de·si·sen blong mi.
Taem mi stap yet long bel blong ma·ma,
Yu luk·luk mi mo ol bun blong mi tu.
Yu rae·tem·daon ol haf blong bo·di blong mi.
Mi pre·sem yu from ol gud·fa·la wok blong yu.
Sa·ve blong yu, God, i big·fa·la tu·mas,
Mi luk·sa·ve sam·ting ya klia no·mo.
Na·ting se mi stap long ples we i tu·dak,
Be, Je·o·va, bae yu fae·nem mi yet.
?We·ples bae mi sa·ve haed long yu?
?We·ples bam·bae yu no sa·ve luk mi?
Si·pos mi go long he·ven no long Se·ol,
I no gat ples we bae yu no sa·ve luk mi.
(Sam narafala vas: Sam 66:3; 94:19; Jer. 17:10.)
^ ***snnw pej 2 Plis Yu Mekem Tingting Blong Mifala i Strong***
Singsing 137
Plis Yu Mekem Tingting Blong Mifala i Strong
Daonlodem:
• Ol Tok Nomo
(Ol Wok 4:29)
1. Mi·fa·la i tok·baot King·dom,
Mo ta·lem·aot nem blong yu,
Ol man o·li tok a·gen·sem,
O·li ji·kim mi·fa·la.
Be mi·fa·la i no fraet,
Mi·fa·la i o·bei long yu.
O Je·ho·va yu ha·rem prea ya,
Plis yu gi·vim spi·rit blong yu.
(SINGSING BAKEGEN)
Mi·fa·la i wit·nes blong yu,
Mi·fa·la i no mas fraet.
Mi·fa·la i mas ting·ting strong,
Blong prij long ol·ge·ta man.
A·ma·ge·don i klo·sap nao,
Mi·fa·la i mas sta·nap strong,
Plis Je·ho·va yu me·kem se,
Ting·ting i strong.
2. Tru sam·taem mi·fa·la i fraet,
Mi·fa·la i graon nomo.
Yu pro·mes se bae yu giv·han,
Mi·fa·la i tras·tem yu.
Plis yu ha·rem ol strong tok,
Blong ol man we ol·i a·gens.
Mi·fa·la i wan·tem go·hed gud,
Mo no fraet blong ta·lem·aot yu.
(SINGSING BAKEGEN)
Mi·fa·la i wit·nes blong yu,
Mi·fa·la i no mas fraet.
Mi·fa·la i mas ting·ting strong,
Blong prij long ol·ge·ta man.
A·ma·ge·don i klo·sap nao,
Mi·fa·la i mas sta·nap strong,
Plis Je·ho·va yu me·kem se,
Ting·ting i strong.
(Sam narafala vas: 1 Tes. 2:2; Hib. 10:35.)


c: text/html

text:
Story 93: Jesus Feedim Plande Pipol
WANFALA nogud samting hem happen. Olketa killim dae John Baptaesa. He‧ro′di‧as, waef bilong king, no laekem hem. And hem mekem king katemaot hed bilong John.
Taem Jesus herem diswan, hem feel sorre tumas. Hem go long wanfala ples for stap seleva. Bat olketa pipol followim hem. Taem Jesus lukim olketa, hem feel sorre long olketa. So hem story witim olketa abaotem kingdom bilong God, and hem healim olketa wea sik.
Long datfala evening olketa disaepol kam long hem and sei: ‘Hem leit finis, and diswan hem wanfala farawe ples. Sendem go olketa pipol mekem olketa savve baem kaikai for olketa seleva long olketa vilij wea stap klosap.’
Jesus hem sei: ‘Olketa no need for go. Iufala nao givim kaikai long olketa.’ Jesus luk long Philip and ask: ‘Wea nao iumi savve baem inaf kaikai for feedim evri pipol hia?’
Philip hem sei: ‘Bae hem kostim staka selen for baem inaf kaikai for evriwan.’ Then Andrew hem sei: ‘Disfala boy, wea karem kaikai bilong iumi, hem garem faevfala bred and tufala fish. Bat hem bae nating fitim evri pipol hia.’
Jesus hem sei: ‘Talem evriwan for sidaon long grass.’ Then hem sei thankiu long God for kaikai, and start for divaedem kaikai. Then, olketa disaepol givim bred hia and fish long evri pipol. Samting olsem 5,000 man, and plande thousand woman and pikinini stap long there. Evriwan kaikai gogo olketa fulap. And taem olketa disaepol hipimap olketa leftova kaikai, olketa fulimap 12-fala basket!
Then Jesus talem olketa disaepol bilong hem for go insaed long wanfala boat and katkros long Sea bilong Gal′i‧lee. Long naet, wanfala bigfala wind kamap, and olketa wave bangam disfala boat olobaot. Olketa disaepol fraet fogud. Then long midolnaet, olketa lukim wanfala man hem wakabaot kam long olketa antap long wata. Olketa singaot witim fraet, bikos olketa no savve wanem nao olketa lukim.
Jesus hem sei: ‘No fraet, hem mi nomoa!’ Olketa still no bilivim. So Peter hem sei: ‘Sapos hem really iu, Lord, talem mi for wakabaot kam long iu antap long wata.’ Jesus hem ansa: ‘Kam!’ And Peter go aot from boat and wakabaot antap long wata! Then hem start for fraet and hem start for sink daon, bat Jesus sevem hem.
Bihaen, Jesus feedim plande thousand pipol moa. Distaem hem feedim olketa witim sevenfala bred and tu-thri smol fish. And plande kaikai stap for evriwan. Wei wea Jesus lukaftarem pipol hem gud tumas, iaman? Taem hem rul olsem king bilong God, iumi bae no need for wari long eni samting!
Matthew 14:1-32; 15:29-38; John 6:1-21.
Olketa Kwestin
- Wanem barava nogud samting nao happen long John Baptaesa, and datwan mekem Jesus feel hao?
- Hao nao Jesus feedim staka pipol wea followim hem, and haomas leftova kaikai nao stap?
- Why nao olketa disaepol fraet long naet, and wanem nao happen long Peter?
- Long mek-tu taem, hao nao Jesus feedim plande thousand pipol?
- Why nao bae hem gud tumas taem Jesus rulim earth olsem King wea God markem?
Samfala extra kwestin
- Readim Matthew 14:1-32.
Story long Matthew 14:23-32 hem showimaot wanem samting abaotem fasin bilong Peter?
Hao nao Bible showimaot Peter hem kamap mature and lusim wei for kwiktaem tumas for duim samting? (Matt. 14:27-30; John 18:10; 21:7; Acts 2:14, 37-40; 1 Pet. 5:6, 10)
- Readim Matthew 15:29-38.
Hao nao Jesus showimaot respect for olketa material samting wea Dadi bilong hem provaedem? (Matt. 15:37; John 6:12; Col. 3:15)
- Readim John 6:1-21.
Hao nao olketa Christian distaem savve followim example bilong Jesus saed long olketa gavman bilong man? (John 6:15; Matt. 22:21; Rom. 12:2; 13:1-4)

robotstxt: allowed

filter: keep


text:
Sapta 17
Hosia i kamap king bilong Israel
1 Long namba 12 yia bilong Ahas i stap king bilong Juda, Hosia, pikinini man bilong Ela, i kamap king bilong Israel. Na em i stap king long Samaria inap 9-pela yia. 2 Em i mekim pasin nogut long ai bilong Bikpela, tasol em i no mekim planti pasin nogut tumas olsem ol arapela king bilong Israel i bin mekim. 3 Long taim em i stap king, Salmaneser, king bilong Asiria, i kam pait long ol Israel. Na ol Asiria i winim ol Israel na Hosia i promis long i stap aninit long Salmaneser na givim takis long em long olgeta yia.
4 Tasol wanpela yia Hosia i salim sampela man i go long King So bilong Isip, bilong askim King So long helpim em. Na long dispela yia Hosia i no salim takis mani i go long Salmaneser, olsem em i bin mekim long olgeta yia. Salmaneser i painimaut olsem Hosia i brukim tok promis bilong en, na em i salim ol soldia i go holimpas Hosia na putim em long kalabus.
Ol Asiria i pait na winim ol Samaria
5 Bihain long ol Asiria i kalabusim Hosia pinis, Salmaneser i kisim ol soldia bilong en na i go pait long olgeta Israel. Ol i go kamap long taun Samaria na banisim taun na pait long ol inap tripela yia. 6 Na long namba 9 yia bilong Hosia i stap king bilong Israel, king bilong Asiria i winim ol Samaria na kisim taun. Na em i kisim ol Israel i go long Asiria, na putim sampela i stap long taun Hala na putim sampela i stap klostu long wara Habor long distrik Gosan, na sampela i stap long ol taun bilong kantri Midia.
7
Ol dispela hevi i kamap long ol Israel, long wanem, ol i bin mekim sin long ai bilong God, Bikpela bilong ol. Ol i no ting long Bikpela i bin kisim bek ol tumbuna bilong ol long han bilong king bilong Isip. Nogat. Ol Israel i wok long lotu long ol giaman god, 8
na ol i bihainim ol pasin nogut ol king bilong ol yet i save mekim. Na tu ol i bihainim ol pasin nogut bilong ol arapela lain manmeri i bin i stap long dispela graun bipo. Tasol Bikpela i bin rausim ol dispela lain na givim dispela graun long ol Israel. 9
Ol Israel i mekim ol kain kain pasin Bikpela i no laikim. Ol i wokim ol ples lotu bilong ol giaman god long olgeta taun na long ol ples nabaut. 10
Na
ol i go antap long ol maunten na aninit long ol bikpela diwai na sanapim ol pos ston na ol piksa bilong god meri Asera, na ol i lotuim ol dispela samting. 11
Na long ol dispela ples bilong lotu ol i bihainim wankain pasin bilong lotu olsem ol dispela arapela lain manmeri i bin mekim bipo, na ol i kukim paura bilong kamapim smok i gat gutpela smel. Ol dispela kain kain pasin nogut bilong ol Israel i mekim Bikpela i belhat. 12
Bipo Bikpela i bin tokim ol olsem, “Yupela i no ken lotu long ol piksa bilong giaman god.” Tasol ol i sakim tok bilong en, na ol i lotuim ol dispela samting.
13
Bikpela i bin salim ol profet i go long ol Israel na Juda, bilong givim strongpela tok long ol olsem, “Yupela tanim bel na lusim pasin nogut bilong yupela na bihainim olgeta lo na tok bilong mi. Ol dispela lo em mi bin givim long ol tumbuna bilong yupela, na ol dispela tok mi bin autim long maus bilong ol wokman bilong mi, ol profet.” 14
Tasol ol Israel i bikhet long God na i sakim tok bilong en, na ol i bihainim pasin bilong ol tumbuna bilong ol. Ol dispela tumbuna i no bin bilip na holimpas tok bilong God, Bikpela bilong ol. 15
Ol Israel i givim baksait long tok bilong Bikpela na long dispela kontrak em i bin mekim wantaim ol tumbuna, na long olgeta strongpela tok em i bin givim ol. Ol i sakim tok moa yet na ol i go lotuim ol giaman god. Ol dispela giaman god ol i no god tru. Tasol ol manmeri bilong Israel i lotu long ol dispela samting nating, na ol Israel yet i kamap samting nating olsem ol dispela giaman god. Bipo Bikpela i bin tokim ol long ol i no ken bihainim ol pasin bilong ol lain pipel i stap klostu long ol, tasol ol Israel i sakim tok bilong en, na ol i bihainim dispela pasin. 16
Na
ol i brukim olgeta lo bilong God, Bikpela bilong ol. Ol i kisim gol na wokim tupela bulmakau man na ol i lotuim tupela. Na ol i wokim piksa bilong god meri Asera na lotuim dispela. Na tu, ol i lotuim ol sta na lotuim giaman god Bal. 17
Na
ol i kilim ol pikinini bilong ol na kukim ol olsem ofa long ol giaman god. Na ol i go long ol glasman na long ol sampela manmeri i save toktok wantaim tewel bilong ol man i dai pinis, na ol i askim ol dispela lain long helpim ol. Ol Israel i gat wanpela tingting tasol, em long mekim pasin nogut moa yet. Na Bikpela i lukim dispela pasin bilong ol na em i kros long ol. 18
Bikpela i belhat moa yet long ol Israel na em i les long lukim ol. Olsem na em i rausim ol i go longwe long ples bilong ol. Na i no gat wanpela bilong ol lain Israel i stap. Ol lain Juda tasol i stap yet long graun bilong ol yet.
19 Tasol ol lain Juda tu i no bihainim ol lo bilong God, Bikpela bilong ol. Nogat. Ol i bihainim ol wankain pasin nogut olsem ol Israel i bin bihainim bipo, 20 na Bikpela i bin givim baksait long olgeta lain bilong Israel. Na em i mekim save moa yet long ol na salim ol birua i kam bagarapim ol. Tasol ol Israel i no bin lusim ol pasin nogut, olsem na Bikpela i les long ol na em i rausim ol i go longwe long ples bilong ol.
21
Bipo ol Israel na ol Juda wantaim i bin i stap aninit long lain bilong King Devit. Tasol bihain Bikpela i mekim ol lain Israel i bruk na i lusim lain Juda. Orait ol Israel i kirap na makim Jeroboam, pikinini bilong Nebat, i kamap king bilong ol. Tasol Jeroboam i pulim ol na ol i lusim Bikpela na mekim planti bikpela sin moa. 22
Na bihain tu ol Israel i wok long bihainim yet pasin bilong Jeroboam na ol i mekim olgeta kain sin olsem em i bin mekim. Ol i no lusim dispela pasin. Nogat tru. 23
Bihain Bikpela i les tru long ol na i rausim ol i go longwe long ples bilong ol. Bikpela i mekim olsem, long wanem, ol Israel i no bihainim tok em i bin givim ol long maus bilong olgeta profet, em ol wokman bilong em. Olsem na ol Asiria i kam pait long ol Israel na daunim ol, na i kisim ol i go long kantri Asiria na ol i stap yet long dispela kantri.*
Ol arapela lain manmeri i kam sindaun long kantri Israel
24 King bilong Asiria i kisim ol manmeri bilong taun Babilon na taun Kuta na taun Iva na taun Hamat na taun Sefarvaim, na bringim ol i go long distrik Samaria na putim ol long ol taun bilong Israel. Na ol dispela manmeri i sindaun olgeta long graun bilong ol Israel. 25 Dispela ol nupela lain manmeri i no save lotuim Bikpela, olsem na Bikpela i salim ol laion i kam kilim sampela i dai. 26 Orait na sampela man i go tokim king bilong Asiria olsem, “Ol dispela lain pipel yu bin kisim i go long ol taun bilong Samaria, ol i no save long lo bilong god bilong dispela graun. Olsem na dispela god i bin salim ol laion i kam na ol i wok long kilim ol manmeri i dai.” 27 King i harim dispela tok na em i tokim wanpela ofisa bilong en olsem, “Yu go kisim wanpela bilong ol dispela pris yumi bin bringim i kam long Asiria. Na salim em i go bek long distrik Samaria, na em i mas i stap na lainim ol manmeri long ol lo bilong god bilong dispela graun.” 28 Orait ol i kisim wanpela pris bilong Israel, na salim em i go bek long distrik Samaria. Na em i go i stap long taun Betel, na em i skulim ol dispela manmeri long pasin bilong lotuim Bikpela.
29 Tasol ol dispela lain pipel i bihainim yet pasin bilong ol na i wokim ol piksa bilong giaman god bilong ol yet. Na ol i putim ol dispela god long ol ples lotu bipo ol Israel i bin wokim. Ol wan wan lain i wokim ol god bilong ol yet na i putim long ol taun ol i stap long en. 30 Ol lain bilong Babilon i wokim piksa bilong giaman god Sukotbenot, na ol Kuta i wokim piksa bilong god Nergal, na ol Hamat i wokim piksa bilong god Asima, 31 na ol Iva i wokim piksa bilong god Niphas na god Tartak. Ol Sefarvaim i kilim ol pikinini bilong ol na kukim ol olsem ofa long tupela giaman god bilong ol, em Adramelek na Anamelek. 32 Na tu ol dispela lain manmeri i lotu long Bikpela. Ol i makim sampela man long lain bilong ol yet long kamap pris bilong Bikpela. Ol dispela pris i stap long ol ples bilong lotu na ol i ofaim ol abus samting ol manmeri i bringim long ol. 33 Long dispela pasin ol i lotuim Bikpela na tu ol i bihainim pasin ol i bin mekim long as ples bilong ol na ol i lotu long ol giaman god bilong ol yet.
34
Na
nau tu ol dispela lain i bihainim yet dispela kain pasin. Ol i no save lotu tru long Bikpela na ol i no save bihainim ol lo na tok em i bin givim long ol lain bilong Jekop. Jekop em dispela man God i bin givim narapela nem, Israel. 35
Bipo Bikpela i bin mekim wanpela kontrak wantaim ol Israel na i tok strong long ol olsem, “Yupela i no ken lotu long ol giaman god. Yupela i no ken i stap aninit long ol na brukim skru long ol. Na yupela i no ken mekim ofa long ol. Nogat tru. 36
Yupela
i mas lotuim mi Bikpela tasol, na stap aninit long mi. Long bikpela strong bilong mi, mi bin kisim yupela long Isip na bringim yupela i kam. Olsem na yupela i mas brukim skru long mi na mekim ol ofa long mi wanpela tasol. 37
Yupela i mas bihainim olgeta lo na tok mi bin raitim na givim yupela. Yupela i no ken lotuim ol giaman god. 38
Yupela i no ken lusim tingting long dispela kontrak mi bin mekim wantaim yupela na go lotuim ol giaman god. 39
Nogat. Yupela i mas lotu long mi God, Bikpela bilong yupela, na stap aninit long mi tasol. Sapos yupela i mekim olsem, orait bai mi helpim yupela na ol birua i no inap winim yupela.” 40
Bikpela i tok olsem, tasol ol dispela manmeri i sakim tok bilong em na i wok long bihainim yet ol pasin ol i bin mekim bipo.
41
Ol dispela lain manmeri i bin kam i stap long Samaria, ol i lotuim Bikpela na tu ol i lotuim ol giaman god bilong ol yet. Na nau tu ol lain pikinini bilong ol i bihainim wankain pasin bilong ol.†
Stori bilong kantri Juda
i go inap kantri i bagarap
(Sapta 18—25)


text:
Stori 104: Jisas i Go Bek Long Heven
BIHAIN tu ol disaipel i lukim Jisas planti taim. Wanpela taim inap olsem 500 disaipel i lukim em. Taim Jisas i kamap long ol, yu save em i toktok wantaim ol long wanem samting? Em i toktok wantaim ol long Kingdom Bilong God. Jehova i salim Jisas i kam long graun bilong skulim ol man long Kingdom. Na Jisas i mekim yet dispela wok taim em i kirap bek pinis.
Yu inap tingim yet Kingdom Bilong God em wanem samting? Yes, dispela Kingdom em i wanpela gavman tru bilong God long heven, na God i bin makim Jisas bilong i stap King bilong en. Olsem yumi lainim pinis, Jisas i kamapim klia olsem em bai stap gutpela King; em bai givim kaikai long ol man i hangre, oraitim ol sikman, na kirapim bek ol man i dai pinis!
Olsem na taim Jisas i bosim graun inap wan tausen yia, wanem ol samting bai kamap long graun? Yes, graun olgeta bai kamap gutpela ples paradais. Bai i no gat pait moa, o pasin nogut, o sik, na ol man bai i no i dai moa. Yumi save ol dispela samting bai kamap tru, long wanem, God i bin wokim graun bilong kamap ples paradais em olgeta man bai amamas long en. Long dispela as na em i bin wokim gaden Iden long pastaim tru. Jisas bai kamapim tru laik bilong God.
Tasol nau Jisas i mas i go bek long heven. Inap 40 de Jisas i kamap long ol disaipel na ol i lukim em. Olsem na ol i save tru olsem em i stap laip gen. Tasol paslain long em i lusim ol disaipel, em i tokim ol: ‘Yupela mas wet i stap long Jerusalem inap long taim yupela i kisim holi spirit.’ Holi spirit em strong bilong God i save mekim wok, em i olsem win, na dispela bai helpim ol disaipel long mekim laik bilong God. Jisas i tokim ol: ‘Yupela i mas autim tok long mi long olgeta hap bilong graun.’
Taim Jisas i mekim pinis dispela tok, wanpela narapela kain samting i kamap. Em i wok long i go antap, olsem yu lukim long piksa hia. Bihain klaut i haitim Jisas na ol disaipel i no inap lukim em moa. Jisas i go long heven, na em i kirap bosim lain bilong em long graun.
1 Korin 15:3-8; KTH 21:3, 4; Aposel 1:1-11.
Ol askim
- Wanpela taim hamas disaipel i lukim Jisas? Jisas i toktok long ol long wanem samting?
- Kingdom Bilong God em wanem samting? Laip bilong ol man long graun bai i stap olsem wanem taim Jisas i bosim graun olsem King inap wan tausen yia?
- Inap hamas de Jisas i kamap long ol disaipel bilong em? Tasol nau em taim bilong em long mekim wanem?
- Paslain long em i lusim ol disaipel, Jisas i tokim ol long mekim wanem?
- Long piksa wanem samting i kamap? Wanem samting i pasim Jisas na ol disaipel i no inap lukim em moa?
Sampela askim moa
- Ritim 1 Korin 15:3-8.
Bilong wanem aposel Pol i ken autim strong tok olsem Jisas i bin kirap bek? Ol Kristen long nau i ken autim strong tok long wanem ol samting? (1 Ko. 15:4, 7, 8; Ais. 2:2, 3; Mt. 24:14; 2 Ti. 3:1-5)
- Ritim Aposel 1:1-11.
Olsem Aposel 1:8 i tok profet long en, wok autim tok i go bikpela olsem wanem? (Ap. 6:7; 9:31; 11:19-21; Kl. 1:23)


text:
Reunion.com > Minnie Kilgore - Leonidas King > K.C. King - Kathleena King
Classmates from K.C. King to Kathleena King
K.C. King Ka King Kaamilya King Kaaren King Kace King Kacee King Kacey King Kaci King Kacie King Kacy King Kacyan King Kacynthia King Kadasia King Kade King Kaden King Kadesh King Kadesha King Kadie King Kadijah King Kady King Kae King Kaeesha King Kaela King Kaelob King Kaelyn King Kaeri King Kaeson King Kaffie King Kagney King Kahina King Kahla King Kahlil King Kai King Kaila King Kailee King Kailei King Kailene King Kailey King Kailin King Kailyn King Kaiqwon King Kaira King Kaiser King Kaite King Kaitlan King Kaitlin King Kaitlyn King Kaity King Kaiya King Kaiyah King Kaj King Kaja King Kajaffa King Kala King Kalah King Kalan King Kale King Kalea King Kaleah King Kaleb King Kalee King Kaleigh King Kalen King Kalena King Kalep King Kaley King Kali King Kalie King Kalin King Kalina King Kalisha King Kalli King Kallie King Kalob King Kalon King Kalven King Kalvin King Kalyn King Kalynn King Kam King Kama King Kamal King Kamala King Kamara King Kamari King Kamaria King Kamea King Kameisha King Kamela King Kameron King Kameryn King Kamesha King Kami King Kamie King Kamika King Kamil King Kamila King Kamilah King Kamille King Kamisha King Kamla King Kammy King Kamri King Kamron King Kamy King Kanani King Kandace King Kandee King Kander King Kandi King Kandice King Kandie King Kandis King Kandise King Kandra King Kandre King Kandy King Kandyce King Kane King Kaneisha King Kanesha King Kanessa King Kang King Kanika King Kanisha King Kanitra King Kanoa King Kanon King Kansas King Kantor King Kaori King Kar King Kara King Karaam King Karalee King Karalyn King Karan King Kareem King Kareema King Kareen King Karel King Karema King Karen King Karena King Karene King Karesa King Karey King Kari King Kariann King Karianne King Karie King Karil King Karilyn King Karim King Karime King Karin King Karina King Karis King Karisa King Karisma King Karissa King Karl King Karla King Karlee King Karleen King Karlene King Karley King Karli King Karlon King Karlos King Karlton King Karly King Karlyn King Karma King Karmen King Karmin King Karmise King Karmo King Karol King Karole King Karolyn King Karon King Karonda King Karren King Karri King Karrie King Karriem King Karroll King Karry King Karseemia King Karseen King Karsey King Karson King Kary King Karyl King Karylon King Karyn King Kasandra King Kasara King Kasee King Kasey King Kash King Kasheena King Kashif King Kasi King Kasie King Kasiem King Kason King Kassandra King Kassaundra King Kassey King Kassi King Kassidy King Kassie King Kasumi King Kat King Katana King Katara King Katarina King Kate King Katea King Katee King Katelin King Katelyn King Katelynn King Katelynne King Kateri King Katerina King Katetcia King Kathaleen King Katharina King Katharine King Katharyn King Kathe King Katheleen King Katheline King Katherin King Katherine King Katheryn King Katheryne King Kathey King Kathi King Kathia King Kathie King Kathilyn King Kathlean King Kathleen King Kathleena King